Popović: Srbija je već postala centar inovacija – Radio Televizija 022 – Stara Pazova\n20/05/2019\t0\tAutor: V.D.\nMinistar zadužen za inovacije i tehnološki razvoj Nenad Popović rekao je danas da je Srbija već postala centar inovacija jugoistočne Evrope i pozvao učesnike 23. Internacionalnog kongresa iz projektnog menadžmenta da svoje projekte realizuju u našoj zemlji.\nPopović je, obraćajući se ekspertima iz 20 zemalja koji učestvuju na konferenciji u Beogradu, predstavio rezultate Srbije iz proteklog perioda, kao i potencijale naše zemlje u oblasti informaciono-komunikacionih tehnologija, startap biznisa, projekata…\nIstraživanja, rekao je Popović, pokazuju da najrazvijenije ekonomije u svetu više od 30 procenata svog BDP-a ostvaruju kroz različite projekte.\nMinistar je učesnike iz sveta podsetio na postojanje duge tradicije inženjerstva u Srbiji, kao i na velikane srpske nauke poput Nikole Tesle, Mihajla Pupina, Milutina Milankovića…\n“Ovi primeri pokazuju da naša zemlja, iako nije velika, ima snagu i ideje koje mogu da menjaju kurs civilizacije”, istakao je Popović ukazujući na značaj obrazovanog kadra koji čine temelj inovacija u Srbiji.\nPopović je rekao da je naša zemlja u prošloj godini imala izvoz IT usluga vredan 1,2 milijardu evra i da je to prvi put da je ovaj sektor premašio vrednost izvoza agrara.\nSve promene proteklih godina u Srbiji, kaže ministar, pokazuju da se struktura naše ekonomije menja, a da su za to zaslužna ulaganja u industrijske i naučne parkove širom zemlje, inovacione i “startap” centre.\n“Želimo da razvijamo ekosistem u kojem velike kompanije i ‘startapi’ mogu da sarađuju i budu partneri jer će to osigurati veći rast i nova radna mesta”, kaže Popović i dodaje da se zatim na taj način popunjava budžet iz kojeg se opet sredstva daju za obrazovanje mladih inženjera i novac za podršku njihovim inovativnim idejama.\nTagekonomija inovacije nenad popovic tehnologija\nPredsednik s Nikom Vujičićem: Primer ste kako se snagom menja svet


BANJALUKA: Finansiraće se festivali posvećeni ćevapima i pivu 🍻 | Red Portal\nBANJALUKA: Finansiraće se festivali posvećeni ćevapima i pivu 🍻\nIzvor: banjaluka.com, Foto: Pixabay.com/carolineandrade\nCilj da se obogate sadržaji za posetioce grada na Vrbasu\nBANJALUKA: Gradska uprava Banjaluke će u ovoj godini finansijski podržati 18 različitih turističkih dešavanja kako bi se obogatili sadržaji za posetioce grada na Vrbasu, prenosi portal Banjaluka.com.\nU saopštenju na sajtu Grada je navedeno:\nManifestacije su odabrane putem javnog poziva i uvrštene u Kalendar turističkih manifestacija, koje će biti sufinansirane i organizaciono podržane od strane Grada, s obzirom na to da promovišu širok spektar turističkih aktivnosti.\nIz Odeljenje za kulturu, turizam i socijalnu politiku je saopšteno da ukupna direktna novčana podrška iznosi 45.000 KM, dok će manifestacije biti podržane i ustupanjem prostora Grada potrebnog za održavanje pojedinih od njih.\nPlanirane manifestacije odnose se na zanimljive sadržaje i festivale. Prva od njih je otvaranje letnje sezone u vodenom parku Akvane, koja je zakazana za kraj narednog meseca.\nSvoje mesto u kalendaru za 2021. godinu našli su i tradicionalno Leto na Vrbasu, te festivali posvećeni banjalučkom ćevapu, vinu, pivu, zatim festival sporta, zabave, edukacije, muzike, penjački festival Dril end čil, motorijada, trka dajaka, turistička regata i dr.\nKompletan kalendar pogledajte OVDE.\nOrden kralja Milutina dodeljen KBC Priština\nKRŠENJE MERA: Tokom PRVOG MAJA napisano kazni u vrednosti od preko 500.000 dinara\nBANJALUKA: Vatrogasci gase požare i spasavaju životinje 😺\nPRIJAVITE SE: Građanima Srbije od države do novembra i po 1.000 evra! 🤑\nBANJALUKA: Otvoren poziv za aprilske nagrade 🥇


Vesti online / Vesti / Ex YU / Pilc: Naoružani i opasni - 10.000 ustaša maršira na Austriju\nPoslanik Liste "ject" Peter Pilc poručio je danas na konferenciji za novinare, održanoj zbog predstojeće komemoracije u Blajburgu, da je ministar unutrašnjih poslova Austrije Herbert Kikl u obavezi da zabrani taj najveći skup nacista.\nUstaški skup u Blajburgu (Foto: Arhiva)\nPilc je rekao da je Kikl u obavezi da nadležnim opštinskim vlastima uputi odgovarajuću naredbu, jer bi suprotno zakonu bilo da se takav skup ne zabrani, a zabranu može izreći i on ministarskom odlukom.\n- Ako Kikl ne bude zabranio ovaj skup, onda smatram veoma verovatnim da će time sam prekršiti zakon - naglasio je Pilc.\nAustrijski poslanik je istakao da komemoracija u Blajburgu važi za okupljanje desničara iz Hrvatske i drugih evropskih zemalja. Navodi da je donedavno bilo teško taj skup napadati, jer se održavao pod velom katoličke mise, ali je ukazao na to da je sada biskupija Gurk-Klagenfurt odbila da izda odobrenje za biskupsku misu, čime skup potpada pod zakon o okupljanjima.\n- Ono što je u Blajburgu 18. maja planirano je najveće okupljanje nacista, najveći marš fašista u celoj Evropi - izričit je Pilc, koji je pomenuo dolazak 10.000 hrvatskih fašista.\n- Imam velike sumnje da marš više od 10.000 ekstremista može mirno da protekne. Svi znamo da su pristalice ustaša i NSDAP-a, kao i SS-a u Hrvatskoj spremne na nasilje i da su naoružane - upozorio je Pilc optuživši ministra Kikla da je "slep na desno oko".


MMF upoznat sa finansijskim stanjem Srpske – ASinfo Portal\nTegeltija je naglasio da Srpska svaki mjesec, u skladu sa sporazumom sa MMF-om, ovoj međunarodnoj instituciji dostavlja izvještaje na način kako su i zahtijevali.\nOn je podsjetio da postoje velika odstupanja između onoga što utvrđuje MMF i Glavna služba za reviziju javnog sektora Srpske.\n“Glava služba za reviziju i ne tvrdi da je to deficit, već želi da se neke neplaćene obaveze evidentiraju kao deficit”, rekao je Tegeltija novinarima.\nGovoreći o zakonu o akcizama i uslovljavanjima Evropske komisije za njegovo usvajanje, Tegeltija je rekao da je očigledno da je Evropska komisija svjesna važnosti ovog zakona kada je riječ o investicijama.\nOn je naveo da u ovom trenutku u Sarajevu ne postoji većina, ali vjeruje da će biti dovoljno razuma u parlamentarnim strankama koje čine vlast na nivou BiH za usvajanje zakona o akcizama.\nTegeltija je ponovio da neusvajanjem ovog zakona već dugo novac gube budžeti javnih preduzeća, a ne entiteta i zajedničkih institucija.\n“Projekti izgradnje infrastrukture bi mnogo brže bili realizovani, jer su neki od kreditnih sredstava blokirani zbog neusvajanja tog zakona”, naglasio je Tegeltija.\nUpitan da li je za parlamentarni nadzor Centralne banke BiH, Tegeltija je rekao da je važno sačuvati sadašnji nivo samostalnosti Centralne banke, te da Srpska neće podržati zavisan položaj Centralne banke, prije svega guvernera od parlamenta. Srna


Evroliga potvrdila, Partizan i Obradović se vraćaju kući - Izazov\nEvroliga potvrdila, Partizan i Obradović se vraćaju kući\nRadio-televizija Srbije\t 16. juna 2022. 14:15\nDugih osam godina navijači Partizana čekaju da svoje miljenike gledaju protiv najboljih evropskih košarkaških klubova, a konačno su dočekali odluku Evrolige da vrati crno-bele na mesto koje im po tradiciji, ali i kvalitetu u poslednjih nekoliko sezona pripada.\nPod vođstvom Željka Obradovića, najtrofejnijeg evropskog trenera, crno-beli će naredne sezone nastupati u Evroligi, što je velika stvar za klub, ali ujedno i za srpsku košarku.\nSrbija će imati dva predstavnika u eliti, pošto je prethodno pravo da igra u društvu najboljih stekla i Crvena zvezda, kao šampion regionalne ABA lige.\nCrno-beli su kroz istoriju čak četiri puta igrali Završne turnire elitnog takmičenja, a najveći uspeh ostvaren je 1992. godine, kada je Željko Obradović vodio mladu ekipu Partizana do krova Evrope.\nSezona bez trofeja nagrađena učešćem u Evroligi\nZanimljivo, Partizan ove sezone nije osvojio nijedan trofej, ali se znato ojačao – organizaciono, finansijski, igrački, dok je najveće pojačanje upravo Željko Obradović.\nCrno-beli su u finalu plej-ofa ABA lige poraženi od Crvene zvezde posle pet zanimljivih i burnih utakmica, dok su u Evrokupu potpuno podbacili – eliminisani su u osmini finala iako su važili za jednog od favorita za osvajanje takmičenja.\nIpak, nekoliko je razloga zbog kojih je upravo Partizan, uz špansku Valensiju, dobio specijalnu pozivnicu za Evroligu.\nCrno-beli su u poslednjih nekoliko godina stabilizovali finansije, zahvaljujući sponzorima, ali i donacijama od strane države.\nPartizan ima višegodišnji ugovor sa Štark arenom, gde će biti domaćin utakmica u eliti, što podrazumeva punu dvoranu i paklenu atmosferu, koja nedostaje najboljem evropskom takmičenju.\nNa mestu sportskog direktora je Zoran Savić, koji je posle veoma upsšne igračke karijere poslovnu gradio u Fortitudu i Barseloni, a ime jednog takvog velikana mnogo znači kada su pregovori sa igračima imenadžerima u pitanju.\nDolazimo i do verovatno najvažnije stavke – trener Partizana je Želimir Obvradović. Devet titula šampiona Evrope dovoljna su referenca kada se govori o najboljem evropskom treneru, koji je rešio da se posle 30 godina vrati među crno-bele.\nU sezoni za nama trofeji u vitrinama crno-belih su izostali, ali je napravljena odlična osnova da Partizan već naredne sezone napravi veliki iskorak. A sam plasman u Evroligu to svakako jeste.\nNavijači crno-belih već maštaju – kako će izgledati tim\nPartizan je već ove sezone napravio respektabilan tim, koji je vodio izjednačene borbe sa Crvenom zvezdom u ABA ligi, dok je malo iskustva nedostajalo da crno-beli dođu do same završnice Evrokupa.\nObradović je napravio kombinaciju mladosti i iskustva – talentovane klince predvodili su prekaljeni evroligaški igrači Ledej i Panter.\nU timu će verovatno ostati mlade snage – Trifunović, Koprivica, Smailagić, Vukčević, Glas i Madar, ali njihova budućnost zavisiće od procene stručnbog štaba ko može da iznese napore koje iziskuje paralelno igranje Evrolige i regionalnog takmičenja.\nLedej i Panter imaju višegodišnje ugovore, ali i izlaznu klauzulu da mogu napustiti crno-bele ovog leta, uz dobru ponudu kojom bi bio zadovoljan i beogradski klub.\nOno što je jasno, tim će doživeti velike promene ovog leta, a u zavisnosti od finansijskih mogućnosti i prilika na tržištu, Žoc će pokušati da oformi najjači mogući satav.\nEkipu će gotovo sigurno napustiti igrači kojima je istekao ugovor, poput Dalasa Mura, Nemanje Dangubića, Radeta Zagorca i Matijasa Lesora, dok je ostatak pod važećim ugovorima, što ne znači da im je mesto u ekipi zagarantovano.\nNavijači crno-belih već maštaju o potencijalnim pojačanjima za sledeću sezonu, a na forumima se provlače imena Lovernja, Vestermana, Veselog, pa čak i nekadašnjih kapitena Vladimira Lučića i Dragana Milosavljevića.\nIpak, do početka nove sezone ima još mnogo vremena, a ovog leta na programu je i Evropsko prvenstvo, pa je veliko pitanja kada će klub i trener Obradović uspeti da kompletiraju sastav.\nSvi preduslovi postoje da Partizan i naredne sezone okupi respektabilan tim, koji će na pravi način reprezentovati srpsku klupsku košarku u najjačem evropskom takmičenju.\nBasketaši Srbije za RTS: Najznačajnije zlato do sad, porodica i navijači ogromna…\nHRVATI LIKUJU: Srpski „harakiri“ u Nišu\nPešić upalio alarm: Definitivno nismo najbolji na svetu\n„Orlovi“ poklonili pobedu Belgiji, ozbiljna opomena pred nastavak…\nBasketaši Srbije za RTS: Najznačajnije zlato do sad, porodica i…\nCrna Gora i BiH nastavljaju kvalifikacije za Mundobasket, Makedonci…


Uhapšeni osnivači agencije „Mossack Fonseca“ - KRIK\nUhapšeni osnivači agencije „Mossack Fonseca“\nObjavio/la KRIK.rs 10/02/2017\nOsnivači advokatske firme za registrovanje ofšor kompanija „Mossack Fonseca“ uhapšeni su zbog skrivanja novca sumnjivog porekla, prenose svetski mediji. Iz ove firme do novinara je procurilo 11 i po miliona dokumenata na osnovu kojih je prošle godine nastao poznati svetski novinarski projekat „Panamska dokumenta“.\nPriredila: Dragana Pećo\nNemac Jirgen Mossack i njegov panamski saradnik Ramon Fonseca uhapšeni su jer su učestvovali u najvećem korupcijskom skandalu u Južnoj Americi, piše nemački „Zidojče cajtung“.\nIstražitelji su optužili dvojicu advokata da su skrivali novac sumnjivog porekla. Tačnije, kompanija „Mossack Fonseca“ bila je uključena u „Lava Jato“ – korupcijski skandal povezan sa brazilskom državnom naftnom kompanijom „Petróleo Brasileiro SA“. U skandal je bila umešana i građevinska kompanija „Odebrecht“ iz Brazila.\n„U pitanju je mito, koji se meri milijardama i kompleksna mreža prevara i pranja novca“, navodi „Zidojče cajtung“.\nRamon Fonseca optužio je panamskog predsednika i svog prijatelja Huana Karlosa Varelu da je primao novac od firme „Odebrecht“. Varela je na konferenciji za medije odbacio ove optužbe.\nDržavna tužiteljka u Panami Kenia Porsel rekla je da je „Mossack Fonseca“ kriminalna organizacija.\nMeđunarodni konzorcijum istraživačkih novinara (ICIJ), nemački list „Zidojče cajtung“ i više od 100 novinarskih organizacija širom sveta došli su u posed 11 i po miliona dokumenata koja su procurila iz firme „Mossack Fonesca“.\nMilioni dokumenata otkrili su da kompanije na egzotičnim destinacijama poseduje 12 aktuelnih i bivših svetskih lidera, kao i 128 političara i vršilaca javnih funkcija širom sveta. Među klijentima „Mossack Fonseca“ bili su i narko-karteli, mafijaški klanovi, poznati fudbaleri, ali i režimi u Severnoj Koreji i Siriji.\nPo objavljivanju otkrića iz „Panamskih dokumenata“ u mnogim državama pokrenute su istrage. Pojedini političari su zbog ovih otkrića podneli ostavke. To su, između ostalih, učinili premijer Islanda i španski ministar industrije, energetike i turizma.\nMreža za istraživanje kriminala i korupcije – KRIK učestvovala je u projektu i analizirala podatke u vezi sa Srbijom. Objavili smo imena poznatih srpskih biznismena koji su koristili usluge ove advokatske firme.\nKRIK je otkrio da je „Mossack Fonseca“ bila upoznata sa krivičnim delima srpskog biznismena Igora Saba, ali je uprkos tome nastavila da sarađuje sa njim. Podaci iz projekta pokazali su da je Sabo bio klijent ove agencije više od 15 godina, a neke od ofšor firmi kojima je upravljao korišćene su za kriminalne aktivnosti. Detaljnije pročitajte u posebnoj priči.\nPročitajte sve priče iz projekta „Panamska dokumenta“


Evro: Kako zajednička valuta ugrožava budućnost Evrope - Džožef Stiglic - Idealno.rs\nPočetna / Kancelarija i škola / Knjige i literatura / Knjige / Evro: Kako zajednička valuta ugrožava budućnost Evrope - Džožef Stiglic\nZa ovaj proizvod trenutno nema ponude. Poslednja je bila dostupna 25. 05. 2022 po ceni 2.750,00 DIN u Shoppster.rs\nKomplet Skrhano more - Džo Aberkrombi\nAnatomija ljudske destruktivnosti - Erih From\nFarlin Pojas sa dvostrukom čičak trakom M / BF-600A\nEkonomija – Begg\nIdealno.rs je vodeći portal za upoređivanje cena u Srbiji, koji omogućava potrošačima da kupuju pametno. Uporedi ponude prodavnica za Evro: Kako zajednička valuta ugrožava budućnost Evrope - Džožef Stiglic i izberi najbolju. Knjige iz kategorije Knjige i literatura je najbolja kupovina, ukoliko želiš kvalitetan proizvod po najboljoj ceni.\nPročitaj opis proizvoda Evro: Kako zajednička valuta ugrožava budućnost Evrope - Džožef Stiglic i vidi da li ti odgovara ili pogledaj druge proizvode brenda --UNKNOWN--. Opis i tehnički podaci proizvoda Evro: Kako zajednička valuta ugrožava budućnost Evrope - Džožef Stiglic se mogu razlikovati od onih u internet prodavnici u kojoj obavljaš kupovinu. Evro: Kako zajednička valuta ugrožava budućnost Evrope - Džožef Stiglic je dostupan u prodavnici po ceni, koja je navedena pored svakog prodavca u meniju "Prodavnice".\nGarantne uslove za Evro: Kako zajednička valuta ugrožava budućnost Evrope - Džožef Stiglic proveri u prodavnici u kojoj nameravaš da obaviš kupovinu. Slika za Evro: Kako zajednička valuta ugrožava budućnost Evrope - Džožef Stiglic je simbolična, zato se pre kupovine u prodavnici uveri da je proizvod isti.\nLoše zamišljen i ekonomski pogrešan, evro je uzrok većine problema u evrozoni. Umesto da podstakne jedinstvo i prosperitet, Evropi je doneo sasvim suprotne posledice. Džozef Stiglic, jedan od najuticajnijih svetskih ekonomista danas, analizira učinke zajedničke evropske valute i daje smernice za izlazak iz neodržive situacije u kojoj se našla Evropska unija. Ekonomska stagnacija, neodgovarajući propisi, pogrešna strategija Evropske centralne banke i drugih institucija, kao i kriminalna politika Trojke prema državama koje su najteže stradale u krizi, neke su od tema koje Stiglic obrađuje u najnovijoj knjizi. Izdanje koje je pred vama donosi i ekskluzivni novi pogovor o rezultatima i značaju britanskog referenduma o napuštanju Evropske unije, napisan nakon izlaska iz štampe američkog izdanja. Karakteristike Težina: 0.6 kg Dimenzije: 140 × 225 × 3 cm Godina izdanja: 2016 Pismo: latinica Povez: tvrd Broj stranica: 390 O autoru Džozef E. Stiglic je američki ekonomski ekspert, pisac i univerzitetski profesor (Univerzitet Kolumbija). Dobitnik je Nobelove nagrade za ekonomiju (2001), predsednik Saveta ekonomskih konsultanata pri predsedniku SAD (1995–1997), zamenik predsednika Svetske banke i glavni ekonomista MBRR – Međunarodne banke za rekonstrukciju i razvoj – (1997–2000), strani član Ruske akademije nauka (od 2003. godine). Prevedene knjige na srpski jezik: Ekonomija javnog sektora, Protivrečnosti globalizacije, objavljeni članci na srpskom jeziku: Novi i stari kejnsisti (Brus G


Policija u Nepalu uništila kamp za žrtve zemljotresa\nKamp za žrtve razornog zemljotresa, Nepal\nPolicija u Nepalu porušila je danas stotine koliba u kojima su poslednje dve godine živeli ljudi koji su ostali bez krova nad glavom u zemljotresu 2015. godine.\nPolicija u opremi za razbijanje demonstracija buldožerima je sravnila sa zemljom oko 440 koliba, napravljenih od bambusa i cirada, u kampu blizu hrama Budi u Katmanduu. Za oko 2.000 ljudi koji su živeli u kućicama na državnom zemljištu nije obezbeđen alternativni smeštaj.\nLokalni zvaničnik Him Nat Davadi rekao je da su od zemljotresa prošle već dve godine i da se plac morao raščistiti. On je kazao da su stanovnici kampa dobili upozorenje pre mesec dana.\n"Dali smo im dovoljno vremena da odu i rekli im da krenu nazad u svoja sela, gde mogu da preuzmu pomoć koju je država obezbedila za izgradnju kuća", rekao je Davadi i naglasio da država neće isplatiti nadoknadu za danas porušene kolibe.\nVlada Nepala je kritikovana zbog spore pomoći žrtvama zemljotresa iz aprila 2015, u kome je poginulo 9.000 osoba, a oštećeno skoro milion objekata.


Izmene i dopune Zakona o mirnom rešavanju radnih sporova - Radio televizija Bor\nBOR - Izmenama i dopunama Zakona o mirnom rešavanju radnih sporova, koji se nalazi u skupštinskoj proceduri, predviđeno je proširenje nadležnosti Republičke agencije za mirno rešavanje radnih sporova.\nDo sada je ona bila nadležna za utvrđivanje obaveze za isplatu zarade do iznosa minimalne zarade, a zaposleni su morali da pokreću sudski spor za isplatu razlike do pune zarade.\nUkoliko izmene i dopune zakona budu usvojene njena nadležnost proširuje se na punu zaradu, a za razliku od dosadašnjeg zakona i svi zaposleni u javnom sektoru imaće pravo da pokrenu pitanje isplate zarade, naknade plate i drugih primanja.\nProširuje se nadležnost Agencije za rešavanje sporova i na druga primanja, kao što su otpremnine, utvrđivanje reprezentativnosti sindikata, kao i na sporove povodom utvrđivanja minimuma procesa rada u toku štrajka. Bitna novina u Zakonu je mogućnost veštačenja zarada, tako da će ukoliko žele, strane u sporu moći da angažuju veštaka.\nOkrugli sto o položaju medija u Zaječaru\nIzmenama Zakona o stečaju do kraćeg trajanja postupaka\nNovi zakon o bezbednosti i zdravlju na radu u najavi\nViše iz ove kategorije Međunarodni dan borbe protiv narkomanije »


Kremlj: Parada možda neće biti 9. maja, ali će je svakako biti - Sputnjik Srbija\n08:45 29 Novembar 2020\n16:36 11.04.2020 (osveženo 11:49 17.04.2020) Preuzmite kraći link\nRuske vlasti nisu donele nikakve odluke o odlaganju proslave Dana pobede, rekao je on, ali je dodao da bi se takve mere mogle preduzeti s obzirom na razvoj situacije s virusom korona.\nOn je dodao da se trenutno razmatraju različite varijante.\n„Mogu vam reći samo jedno: niko ne treba da sumnja da će se parada Pobede i proslava Dana Pobede sigurno održati”, naglasio je Peskov.\nU Kremlju objašnjavaju da je Dan pobede od velikog značaja za istoriju Rusije.\n„Ne znam hoće li proslava biti održana 9. maja ili kasnije, ali će je svakako biti, jer sve drugačije od toga za nas je nezamislivo”, zaključio je Peskov.\nPodsetimo, iz Kremlja su više puta naglašavali da vojna parada povodom 75. godišnjice pobede u Drugom svetskom ratu nije otkazana, kao i da još uvek nije doneta nikakva odluka ni po pitanju njenog odlaganja.\nDan pobede, Parada pobede, Dmitrij Peskov


Luka Stojanović i Ranko Veselinović na spisku Orlova - SPORTSKI ŽURNAL\n13 januar, 2021 3\nPlanirane su dve utakmice sa domaćinom SAD i Dominikanskom Republikom. Plan turneje vezan je za period od 21. do 31. januara\nFOTO: FK Čikago\nIlija Stolica, selektor mlade reprezentacije Srbije predvodiće selekciju sastavljenu od igrača uglavnom iz Super lige na turneju po Americi.\nS obzirom da je turneja zakazana u vreme priprema domaćih klubova bilo je pitanje kako će spisak putnika biti sastavljen.\nIlija Stolica pozvao je za pomenute dve utakmice nekadašnjeg igrača Čukaričkog, sada Čikaga Luku Stojanovića, koji je još prošle godine dok je igrao na Brdu bio na širem spisku prethodnog selektora.\nPomenuti igrač imao je po dolasku u Ameriku problem sa povredom, ali se uspešno oporavio i prihvatio sa zadovoljstvom da obuče dres Srbije.\nPoziv je dobio i prvotimac Vankuvera Ranko Veselinović, inače nekadašnji igrač Vojvodine, koji takođe sa uspehom igra u MLS.\nIlija Stolica će zvanično objaviti spisak putnika za Ameriku, a na istom će biti 20 igrača superligaških klubova.\nIpak, neće baš to biti selekcija sastavljena od najboljih superligaških igrača, s obzirom da su neki planirani za put u međuvremenu dobili koronu, pa su otpali sa spiska. Uglavnom svi klubovi su bili voljni da sarađuju.\nSrbija će sa Dominikanskom Republikom snage odmeriti 25. januara u Santo Domingu, dok će protiv SAD igrati 31. januara.\nMeč sa domaćom selekcijom biće odigran u Orlandu na „Eksploria“ stadionu, mada još uvek nije poznato da li će biti dozvoljeno prisustvo publike.\nTrebalo bi još jednom napomenuti da je korona napravila veliki problem Stolici prilikom sastavljanja spiska.\n007 · 13 januar, 2021 12:19\nznaš ti bolje od mene · 13 januar, 2021 13:50\nZvezdan · 13 januar, 2021 12:47


Sedam znakova koji ukazuju na visok koeficijent inteligencije - Impuls\nObjavljeno: Nedjelja, 09 April 2017 17:00\nNaučnici već duže vreme pokušavaju da otkriju koji su znakovi inteligencije, a brojne studije došle su do različitih zaključaka.\nOvo je sedam naučno zasnovanih znakova da posedujete visoku inteligenciju:\nNajnovije američko istraživanje potvrdilo je da osobama s visokim koeficijentom inteligencije stvari mnogo lakše dosade i da su manje fizički aktivne jer svoje slobodno vreme radije provode razmišljajući.\nTod McElroj koji je vodio istraživanje odabrao je 30 osoba koje odgovaraju opisu osoba s visokom inteligencijom i 30 osoba koje su prosečno inteligentne. Za nedelju dana, koliko je trajalo istraživanje, ispitanici su nosili uređaj oko ruke koji je pratio njihovo kretanje i nivo aktivnosti. Rezultati su pokazali da je inteligentnija grupa ispitanika bila fizički znatno manje aktivna od grupe ispitanika koji su manje inteligentni.\n2. Učite na sopstvenim greškama\nOsobe koje su natprosečno inteligentne obično lakše prihvataju sopstvene neuspehe i uče na sopstvenim greškama, pokazalo je istraživanje koje se bavilo faktorima koji utiču na donošenje odluka.\nUvreženo je mišljenje da su osobe koje psuju manje inteligentne i neelokventne jer raspolažu siromašnijim vokabularom, što ne mora da bude istinito. U istraživanju sprovedenom 2015. Godine, ispitanici su zamoljeni da izgovore što je moguće više psovki koje im padnu na pamet u određenom vremenskom roku, a zatim je u istom vremenskom roku zatraženo od njih da nabroje vrste životinja.\nOvim istraživanjem merila se takozvana 'verbalna fluentnost' ispitanika. Oni ispitanici koji su imali generalno bogatiji vokabular, takođe su bili u stanju da se prisete većeg broja psovki.\nAmeričko istraživanje objavljeno u magazinu “Psychology Today” pokazalo je da inteligentnija deca odrastaju u osobe koje odlaze kasnije na spavanje i da su aktivnije kada padne mrak nego tokom dana. Na primer, deca koja su imala koeficijent inteligencije manji od 75 u odraslo doba išla su da spavaju u proseku u 23.41 časova, dok odrasle osobe koje su kao deca imale koeficijent inteligencije veći od 125, odlaze na spavanje oko 00.29.\n5. Volite da čitate\nSvi smo bar jednom čuli savet – 'čitaj i bićeš pametniji', a da su nas dobro savetovali, potvrdili su istraživači koji su došli do zaključka da čitanjem vežbamo mozak, poboljšavamo memoriju i komunikacione veštine, kao i moć koncentracije.\nAustrijsko istraživanje objavljeno u magazinu “Cognitive Processing”, koje je aproveo profesor Ulrike Vilinger, pokazalo je da inteligentnije osobe vole crni humor. Istraživanje je obuhvatilo 156 ispitanika (podjednak broj muškaraca i žena različitog stepena obrazovanja u proseku od 33 godine) koji je trebalo da ocene 12 crtanih filmova u kojima se prikazuje crni humor.\nZaključci do kojih su naučnici došli su da su osobe koje uživaju u crnom humoru inteligentnije, imaju veće znanje i da su manje agresivne od osoba koje ne uživaju u crnom humoru.\nU istraživanju sprovedenom 2012. godine, britanski naučnici pronašli su vezu između visokog koeficijenta inteligencije u detinjstvu i konzumacije droge u odraslom dobu, kao i zavisnosti od alkohola. Još jedno britansko istraživanje došlo je do istih zaključaka. Ispitanici kojima je u detinjstvu izmeren visok koeficijent inteligencije imali su kao odrasli problema s alkoholom ili konzumiraju više alkohola od osoba koje su u detinjstvu imale niži IQ.


Ministar za najradosniji hrišćanski praznik sa najstarijim sugrađanima | Ministarstvo za rad, zapošljavanje, boračka i socijalna pitanja\nMinistar za najradosniji hrišćanski praznik sa najstarijim sugrađanima\nSubota, 06 Januar 2018 |\nBadnji dan i najradosniji hrišćanski praznik Božić, ministar za rad, zapošljavanje, boračka i socijalna pitanja Zoran Đorđević proveo je sa našim najstarijim sugrađanima i tom prilikom poželeo im srećne i radosne praznike i pridružio im se u društvenim igrama.\n„Želim vam da vas zdravlje služi, da se smejete, družite i da se radujte svakom provedenom danu sa svojim najmilijima. Država će uvek misliti na vas i trudiće se da vam pruži sve što vam je potrebno da bi vaš boravak u ustanovama ovakvog tipa bio prijatan i lep“, rekao je ministar Đorđević.\nKorisnici centra izrazili su veliko zadovoljstvo zbog posete ministra Đorđevića i priredili mu svečanu priredbu, a posebno su ga oduševili nastupom hora „Romantičari“.\nKako su najstariji sugrađani rekli veoma im je drago što ministar Đorđević misli na građane koji su ceo svoj život radili da bi mladima obezbedili lepšu i sigurniju budućnost.\n„Pored onoga što želimo kao država da im obezbedimo i time pomognemo u njihovom svakodnevnom životu, lično želim i da provedem neko vreme sa njima i odigram partiju šaha ili domina, jer verujem da njima to znači više od svega , istakao je ministar.\nĐorđević je rekao da mu je uvek drago kada vidi da su naši najstariji građani nasmejani, zdravi i raspoloženi, jer to znači da Vlada Republike Srbije i resorno ministarstvo dobro brine o njima.\n„Televizor smo nabavili, a čujem da vam trebaju i dostavno i sanitetsko vozilo. Obećavam da ćemo i to rešiti“, rekao je Đorđević i naglasio da će država najstarijim građanima iz dana u dan pružati sve veću pažnju i voditi brigu o njima.


FINANSIJSKI SISTEMI I BANKE PRED NOVIM IZAZOVIMA: Monetarne mere i budžetski stimulansi - Nira Press\nPočetna » FINANSIJSKI SISTEMI I BANKE PRED NOVIM IZAZOVIMA: Monetarne mere i budžetski stimulansi\nGlobalna pandemija izazvana korona virusom i mere preduzete u cilju zaustavljanja širenja zaraze, zatvorili su polovinu svetske populacije u kuće, pa je tako više od 3,9 milijardi ljudi u preko 90 zemalja u nekom vidu karantina (lockdown).\nPrema projekcijama Međunarodnog monetarnog fonda (MMF), pandemija je već sada gurnula globalnu ekonomiju u recesiju, a početne procene koje su ukazivale da će troškovi krize iznositi više od sedam hiljada milijardi dolara, već su prevaziđene. Najnepovoljniji scenario postao je realističan u roku od samo par nedelja, dok ekonomski analitičari i dalje ne mogu da odluče da li nas očekuje trend u obliku slova V, koji podrazumeva nagli ekonomski pad praćen ubrzanim oporavkom, ili slova L, koji implicira naglo smanjenje ekonomskih aktivnosti, nakon koga sledi stagnacija.\nPrema procenama Ujedinjenih nacija, više od 25 miliona ljudi širom sveta će ostati bez posla usled ekonomskih posledica pandemije, dok je već sada, samo u Americi, 6,6 miliona stanovnika postalo nezaposleno u roku od nedelju dana, odnosno 10 miliona ljudi u roku od dve nedelje.\nKako bi ograničile negativan uticaj širenja korona virusa na svoje ekonomije, vlade zemalja širom sveta preduzele su hitne mere obezbeđujući značajne budžetske stimulanse, pa je tako američki Senat usvojio ekonomski paket od čak dve hiljade milijardi dolara, dok su čelnici zemalja grupe G20 obećali pet hiljada milijardi evra pomoći siromašnim zemljama. Kada je u pitanju naš region, Vlada Srbije je usvojila set mera za ublažavanje ekonomskih posledica COVID-19, u vrednosti od 5,1 milijarde evra, u Hrvatskoj on iznosi 3,9 milijardi evra, u Bugarskoj 2,3 milijarde evra, dok vlasti u Bosni i Hercegovini i Severnoj Makedoniji ubrzano rade na tome.\nNa monetarnom planu, centralne banke su blagovremeno reagovale preduzimajući vanredne mere, kako bi podržale ekonomsku i finansijsku stabilnost i poboljšale likvidnost bankarskog sistema, na koje se osvrnula i rejting agencija Fitch u svom izveštaju pod nazivom „Covid-19 Recession To Prompt A Coordinated Monetary Policy Response Across Central Banks“. Fitch smatra da bi centralne banke trebalo da razviju takozvanu „dvokraku strategiju” kako bi zaštitile globalnu ekonomiju od posledica COVID-19 pandemije.


Reč - dve za roditelje (staratelje) — Srednja medicinska i IT gimnazija\nNajbolje obrazovanje za vaše dete\nPoštovani roditelji (staratelji),\nSasvim je za očekivati da Vas brine da li ste odabrali najbolju školi za Vaše dete. Svako od nas u toj situaciji teži da detetu obezbedi maksimalno kvalitetno školovanje i pruži mu mogućnost da stekne diplomu za ono zanimanje koje se smatra perspektivnim, a uz to bi bilo vrlo lepo da je Vaše dete baš za njega i zainteresovano, jer mu onda u budućnosti sigurno neće teško padati da odlazi svaki dan na posao i obavlja ga najbolje što može.\nKao VD direktor, slobodno mogu da kažem da je IT gimnazija Kragujevac najbolji izbor za Vaše dete! Ne samo zato što u svom programu nudi obrazovanje za različite smerove, već zato što se svi članovi njenog kolektiva trude da deci maksimalno olakšaju i ulepšaju ovaj period u životu.\nUpravo zato se i primarno rukovodimo principom interaktivne nastave, kako bismo svakom detetu pružili mogućnost da u njoj učestvuje i da stekne sva potrebna znanja, a da istovremeno ne oseća dosadu i zamor.\nSvi članovi kolektiva naše škole poštuju pravo na individualnost i različitost svakog učenika, te nastoje da im omoguće da sa razumevanjem savladaju gradivo koje je predviđeno nastavnim programom za obrazovni profil u okviru koga žele da se kvalifikuju. Upravo zato što nam je osnovni cilj da, uz poštovanje savremenih trendova u oblasti obrazovanja, deci pružimo najkvalitetnije moguće školovanje, neprekidno nastojimo i da svim članovima kolektiva naše škole omogućimo pristup brojnim specijalizovanim seminarima, a u okviru koji oni unapređuju svoja znanja, te učenicima još bolje i jednostavnije prezentuju gradivo.\nUz interaktivnu nastavu, IT gimnazija u Kragujevcu može da se pohvali i najsavremenijom računarskom opremom, koja je dostupna svim učenicima u okviru određenih nastavnih predmeta. Prostor škole je pokriven vrhunskim sistemom video nadzora, jer je nama bezbednost Vaše dece na prvom mestu. Pored kvalitetnog ventilacionog sistema, ističemo i da je u svim učionicama prisutno dnevno svetlo, tako da će Vaša deca nastavu pohađati u dobro provetrenom i osvetljenom prostoru, a u kome će se, sasvim sigurno osećati vrlo prijatno. Našim učenicima su na raspolaganju i mnogobrojne dodatne aktivnosti, u vidu muzičke i dramske sekcije, te kursa robotike i programiranja, a omogućeno im je i da unaprede svoja znanja određenih stranih jezika ili da ih, pak nauče.\nNaravno da ćemo organizovati i ekskurzije u toku svake školske godine, a nastojaćemo i da đacima ponudimo mogućnost odlaska na jednodnevne ili dvodnevne izlete, tokom kojih će moći da se upoznaju sa prirodnim lepotama, kulturom i znamenitostima naše zemlje.\nPreostalo mi je još samo da Vam se u ime članova kolektiva IT gimnazije Kragujevac i u svoje lično ime zahvalim što ste izabrali baš našu instituciju! Možete biti sigurni da ćemo Vaše poverenje u potpunosti opravdati i da će Vaše dete uživati dok se bude školovalo za jedan od 6 obrazovnih profila, za koje smo trenutno akreditovani od strane Ministarstva prosvete, nauke i tehnološkog razvoja Republike Srbije!\nVD direktor IT gimnazije u Kragujevcu,


Objavljeno subota, 18 jul 2015 07:09\nDvije trećine Predsjedništva Opštinskog odbora Socijaldemokratske partije (SDP) Berane napustilo je stranku i iskazalo spremnost da aktivno učestvuje u radu novog političkog subjekta, koji će narednih dana i formalno biti osnovan, saopštio je tim koji predvodi Ivan Brajović.\nS druge strane, iz OO SDP Berane je saopšteno da je za vršioca dužnosti predsjednika OO u tom gradu imenovan Mirko Pavićević.\nPrema navodima portala CDM, ostavke na članstvo u partiji su, između ostalih, podnijeli Bedrija Lucević, predsjednik opštinskog odbora Berane, Naser Gargović, sekretar Odbora, Branislav Golubović, bivši predsjednik Odbora.\n“Neslaganje sa zbunjujućom politikom koja se u poslednje vrijeme vodila, odustajanje od izvornih programskih principa po kojima je SDP nekada bila prepoznata, kršenje Statuta i demokratskih procedura u predkongresnom periodu kao i na samom Kongresu, osnovni su razlozi za donošenje odluke o napuštanju partije”, navedeno je u saopštenju koje potpisuje tim Ivana Brajovića, zaključio je portal.\nPrema navodima portala Analitika, iz OO SDP Berane je saopšteno da će Pavićević rukovoditi radom OO SDP-a do održavanja Konvencije na kojoj će biti izabran novi sastav OO.\nKako je istaknuto iz te partije, proteklih dana više desetina građana Berana se priključilo SDP-u, što je, kako je navedeno, „najbolji pokazatelj da će SDP već narednih lokalnih izbora predstavljati značajan politički faktor“, te da će i dalje doprinositi ideji evropske i građanske Crne Gore.\nIz SDP-a su se zahvalili bivšim članovima na aktivnostima u toj partiji, zaključila je Analitika.


KONTEJNERI NA ŠINAMA Nesvakidašnji vandalizam u Ruzveltovoj ulici\nNesvakidašnji prizor viđen je juče u Ruzveltovoj ulici, na tramvajskim šinama, gde su bila prevrnuta čak četiri kontejnera puna smeća zbog čega je bio obustavljen tramvajski saobraćaj!\nOve, ni malo prijatne fotografije, objavljene su na društvenoj mreži Fejsbuk u grupi "Vozači tramvaja (i ostalo GSP osoblje)". Kese, kutije, papiri i flaše ometali su i normalno funkcionisanje saobraćaja.\nSMEĆE NASRED ULICE Mini deponija u centru grada (FOTO)\nPark u Vojvode Stepe nema kante za đubre, ali zato ima OKAČENE KESE ZA OTPAD\nSmeće na ulicama je, nažalost, postalo svakodnevna pojava za koju još nema adekvatnog rešenja. Komentari na društvenoj mreži su osuđujući, a ko je oborio kontejnere i zašto - nije poznato.\nStojčić: Redovan saobraćaj i naplata parkiranja od Ruzveltove do Takovske, TRAMVAJI TEK KAD SVE BUDE GOTOVO\nNe, nije šala, na Novom Beogradu KONTEJNER UDARIO U AUTO\nPEČENJE RAKIJE JE SKUP "SPORT" Evo koliko vam novca treba da biste napravili dobru ŠLJIVOVICU\nLjudi koji se bave pečenjem rakije i te kako dobro znaju da ovo nije jeftin “sport”, te da se samo početna ulaganja kreću u hiljadama evra.\nVeliko stambeno naselje, škola, vrtić, ambulanta i nova trafo stanica, biće izgrađeni na površini od 17 hektara, između Žabljačke i Bajdine ulice na Zvezdari. Prema novom nacrtu Plana detaljne regulacije, koji obuhvata deo sa leve strane Bulevara polazeći od raskrsnice sa Ustaničkom, pozicija metro stanice još uvek nije određena, jer nije poznato koji će tip metroa biti izgrađen u prestonici.\nZEMUNSKE TAJNE Da li je u Tošinom bunaru bila lekovita voda?\nZemun je kulturno-istorijska i društvena celina smeštena na ušću Save u Dunav, sa Beogradom povezana mostovima ali i brojnim legendama. Iako su svi čuli za kuću Karamata, kulu Sibinjanin Janka i Tošin bunar, mnogi naši sugrađani nisu sigurni gde prestaje legenda, a počinje istorija protkana kroz nazive ulica u kojima su smeštene ove znamenitosti. Šta mislite, da li je voda u Tošinom bunaru zaista bila lekovita?\nVesić: Radovi na novom domu zdravlja u Borči biće gotovi u novembru\nZamenik gradonačelnika Goran Vesić, zajedno sa sekretarom za investicije Lukom Petrovićem i predsednikom opštine Palilula Aleksandrom Jovičićem, obišao je danas radove na izgradnji zdravstvene stanice u Borči. Kako je tom prilikom istakao, bez obzira na vanredno stanje, u Beogradu se na svim gradilištima radi, ne samo u Borči, već i u Leštanima gde se gradi osnovna škola, zatim u Lazarevcu Dnevni boravak za decu i omladinu ometenu u razvoju...\nUGAŠEN POŽAR NA PUMPI NA DORĆOLU Od automobila koji se zapalio ostala samo olupina\nNa pumpi "Centar Boban" koja se nalazi u Dunavskoj ulici na Dorćolu oko 17.55 zapalio se automobil.\nPopularni Jutjuber podelio UZNEMIRUJUĆI SNIMAK SVOJE DEVOJKE: Snimao ju je u STRAVIČNOM STANJU kako bi zaradio novac, a onda se DESIO PAKAO\nMajka TRI PARA BLIZANACA redovno kači SLIKE DOJENJA, a sada je pokazala ŠTA JOJ MUŠKARCI PIŠU: "Dobila sam OVU GNUSNU PONUDU, a to je samo početak"\nIma samo 159 CM, ali OBLINE GIGANTSKIH RAZMERA, a sada cela planeta U ŠOKU GLEDA U NJENU NOVU HALJINU: Da li je OVO VRHUNAC NARCISTIČKE KULTURE kod jednog čoveka?


Broj nezaposlenih u SAD trenutno je na 10,2 posto\nPregovori u američkom Kongresu o novom paketu pomoći zbog koronavirusa u petak nisu donijeli rezultat, a predsjednik Donald Tramp (Trump) rekao je da će, ako do dogovora ne dođe do kraja sedmice, potpisati izvršnu uredbu o nastavku pomoći, piše u subotu BBC.\nKada se radi o novom paketu pomoći za stanovništvo i privredu pogođene pandemijom koronavirusa, demokrati i republikanci sukobljeni su po nizu pitanja, od naknade za nezaposlene do financijske pomoći školama.\nBroj nezaposlenih u SAD trenutno je na 10,2 posto, što je više nego u bilo kojem trenutku financijske krize 2008. godine, prenosi BBC.\nNeuspjeh u postizanju dogovora između dviju strana pogodio bi desetke milijuna nezaposlenih Amerikanaca koji su tokom pandemije sedmično dobivali dodatnih 600 dolara, uz uobičajene naknade za one koji su izgubili radna mjesta.\nAmerički predsjednik Tramp u petak je održao iznenadnu konferenciju za medije u svom golf klubu u Nju Džersiju i optužio demokrate za zastoj.\n- Ako će demokrati tu ključnu pomoć i dalje držati taocem, djelovat ću pod ovlastima predsjednika i Amerikancima pružiti pomoć koju trebaju - rekao je Tramp.\nTrampova nominacija bez prisustva medija


Ženski centar Užice dobio priznanje Aurea 2015 - SENS.RS\nŽenski centar Užice je dobio ovo priznanje za pokretanje inovativnog modela zbrinjavanja tekstilnog otpada, koji obuhvata proces od primarne selekcije, preko reciklaže do plasiranja novih proizvoda od recikliranog tekstila na tržište.\n“Reciklažom otpadnog tekstila do održivih rešenja” je projekat koji radi na rešavanju dva problema lokalne zajednice, sa jedne strane zapošljavanjem žena iz ranjivih grupa, a sa druge strane zbrinjavanjem tekstilnog otpada koji se do sada nije koristio za reciklažu u Srbiji. Ovaj koncept primenljiv je kako u Užicu tako i bilo gde u Srbiji ili regionu.\nU okviru ovog socijalnog preduzeća žene iz teško zapošljivih grupa proizvodiće od recikliranog tekstila torbe, asesoare, torbe za laptop, nesesere, futrole za mobilni i slične proizvode. Osim toga u okviru Reciklažnog centra proizvodiće se i tekstilna vlakna, što će omogućiti da uposli i dodatan broj radnika.\nProizvode će prodavati online, a osim toga planirano je i uspostavljanje saradnje sa Gradskim kulturnim centrom i nekim postojećim šopovima.


Start / 2019 / март / 14\nDnevna arhiva: 14. марта 2019.\nUniverzitet u Istočnom Sarajevu je uspješno završio proces reakreditacije studijskih programa i veoma smo zadovoljni mišljenjem akreditacione komisije o svim aktivnostima i napretku Univerziteta koji je evidentan. Istovremeno, u obavezi smo da osiguramo i štitimo zakonitost funkcionisanja Univerziteta koja je trenutno ugrožena, s obzirom na to da su inspekcijskim pregledima …\nPoziv za dostavljanje ponude za javnu nabavku „Nabavka usluga restorana“ za potrebe Muzičke akademije Univerziteta u Istočnom Sarajevu. Prilog: Poziv\nIzvještaj o urađenoj doktorskoj disertaciji – Aldin Koletić\nIzvještaj o urađenoj doktorskoj disertaciji kandidata Aldina Koletića na temu: „Relacije između osobina ličnosti, stilova suočavanja sa stresom i psihološkog blagostanja kod zatvorskih policajaca“. Prilog: Izvještaj\nU organizaciji Fakulteta poslovne ekonomije Univerziteta u Istočnom Sarajevu (UIS) u Centru za visoko obrazovanje u Bijeljini sutra, 15. marta, biće održan okrugli sto na temu „Uticaj obrazovnog sistema Republike Srpske na stepen (ne)zaposlenosti i odlazak mladih i zemlje“. Osim predstavnika akademske zajednice na okruglom stolu učestvovaće predstavnici Ministarstva za …\nU organizaciji Elektrotehničkog fakulteta Univerziteta u Istočnom Sarajevu (UIS) od 20. do 22. marta u hotelu Bistrica na Jahorini biće održan Međunarodni naučno-stručni simpozijum iz oblasti informacionih tehnologija INFOTEH. Tokom tri radna dana Simpozijuma, u okviru autorskih i studentskih sesija, biće prezentovano ukupno 150 radova. Tokom plenarnih sesija biće održana …


Čestitka novoizabranoj predsednici Slovačke Republike | Predsednik Republike Srbije\nČestitka novoizabranoj predsednici Slovačke Republike\nPredsednik Republike Srbije Aleksandar Vučić uputio je danas čestitku Zuzani Čaputovoj povodom izbora za predsednicu Slovačke Republike, u kojoj se kaže:\n„Povodom Vašeg izbora za predsednicu Slovačke Republike, upućujem Vam srdačne čestitke i najbolje želje za uspeh u radu. Uveren sam da Vam poverenje građana Vaše zemlje daje snažnu volju da ih vodite čvrsto utemeljenim putem uspeha i daljeg napretka.\nŽelim da istaknem našu zahvalnost prijateljskoj Slovačkoj Republici na principijelnom stavu da poštuje teritorijalni integritet i suverenitet Republike Srbije, kao i na snažnoj podršci na evropskom putu.\nBudite uvereni da će Srbija biti iskren prijatelj i pouzdan partner Slovačke. Nadam se da će naše dobre političke odnose pratiti još bolje ekonomske veze i saradnja u svim drugim oblastima, na dobrobit građana naših dveju zemalja“, navodi se u čestitki predsednika Vučića.


Izvor: B92, 12.Jun.2021, 15:57\nDan koji se pamti ceo život imali su mališani na takmičenjima Dunav osiguranje Sportskih igara mladih u Vrelu, kod Uba.\nSpecijalni gost na otvaranju, u rodnom mestu, bio je čuveni srpski fudbaler Nemanja Matić.\nKada je član slavnog Mančester Junajteda i ambasador Igara stigao na stadion "Mirko Žaki Matić", koji nosi ime po njegovom stricu, usledila je erupcija oduševljenja klinaca >> Pročitaj celu vest na sajtu B92 << koji maštaju da jednog dana krenu njegovim stopama.\n"Draga deco, želim vam da iskoristite sve što vam je omogućeno, da uživate i da vam današnji dan ostane urezan za ceo život", istakao je Matić.\nTakmičenja u Vrelu održana su u skladu sa merama koje je propisao Krizni štab u borbi protiv pandemije korona virusa.\nFudbaler Mančester Junajteda i ambasador SIM gost na otvaranju Igara u rodnom mestu Dan koji se pamti ceo život imali su danas mališani na takmičenjima Dunav osiguranje Sportskih igara mladih u Vrelu, kod Uba. Specijalni gost na otvaranju, u rodnom mestu, bio je čuveni srpski fudbaler Nemanja Matić....


Adele is back: Sve što ste želeli da znate o novom albumu "30" - Harper‘s Bazaar\nNova era pop pevačice upravo je počela.\nNakon što nam je nedeljama nagoveštavala izlazak svog novog albuma, otkrivajući segmente prvog predstavljenog hita „Easy on me“ i zagonetnim projekcijama broja 30 (kako i sam album nosi naziv), Adele je potvrdila da je nova traka iza ugla.\nPrva pesma puštena je u etar, koju su fanovi dočekali s nestrpljenjem, nakon više od šest godina pauze. Pa, vreme je da se emotivno pripremimo za povratak Adele. Da li ste spremni?, jer u nastavku teksta donosimo vam sve pojedinosti o albumu pod nazivom 30.\nŠta joj je bila inspiracija za nove pesme?\nTokom instagram live sesije sa fanovima, Adele je upitana, koja je tema novog albuma, na šta je odgovorila: „Razvod, dragi moji, razvod.“ Podsetimo se, postupak o ravodu pevačice od bivšeg muža, okončan je u januaru ove godine...\nAdele: “DIVORCE BABE DIVORCE” 😭 pic.twitter.com/eamCORigP1\n— adi 🍷 (@adelified) October 9, 2021\nKada konačno izlazi nov album?\nUz dirljivu poruku o tome koliko joj je ovaj projekat postao značajan, pop zvezda je na društvenim mrežama potvrdila da će njen četvrti studijski album biti objavljen 19. novembra.\nDa li možemo da očekujemo neki duet?\nOstajući dosledna svojim predhodnim projektima, Adele ni na ovom albumu nije sarađivala sa nekim od svojih kolega.\nOčekuje nas i televizijski specijal i intervju sa Oprah Winfrey\nTelevizijski specijal pod nazivom Adele One Night Only biće emitovan na CBS-u pet dana pre objavljivanja njenog novog albuma - 30. Emisija je zakazana za nedelju, 14. novembar, u 20:30 časova, gde će pevačica izvesti nove pesme, kao i neke od svojih najvećih hitova.\nAdele će, takođe, dati intervju medijskoj legendi, Oprah, gde će pričati o svom novom albumu, pričama koje stoje iza pesama, životu posle razvoda, gubitku težine i odgajanju sina.\n„Easy on me“ doživeo je svoju YouTube premijeru\nZvanični video najnovije pesme pušten je u etar prošlog meseca – i upravo je sve ono što smo i očekivali od Adele, dirljivo, emotivno i vokalno - moćno.\nAko do sada niste pogledali video, sada to možete uraditi:\nObjavila je zvaničnu listu pesama\nPodelila je isečak još jedne nove pesme "Hold On" u reklami za predstojeće praznike na Amazonu\nOva pesma navodno se fokusira na Adele-ino lično iskustvo u borbi sa anksioznošću.


MeridianBetSport DOBRO JE Sergej i Kolarov već stigli u Beograd, problem Milenković i Vlahović\nNaslovna Fudbal DOBRO JE Sergej i Kolarov već stigli u Beograd, problem Milenković i...\nKao struja je juče protrčala vest da će reprezentacija Srbije biti oslabljena za naše igrače koji nastupaju u Interu, Laciju, Fiorentini i Sasuolu, ali je dobra vest da su Sergej Milinković Savić i Aleksandar Kolarov već u Srbiji.\nPodsetimo da je Vlada Italije praktično kompletno zatvorila regiju Toskane i nešto šire pa osim pomenutih klubova ni Roma ni Đenova ne mogu da puste fudbalere na reprezentativna okupljanja.\nTo bi za naš tim bio veliki problem pošto u pomenutim ekipama imamo Sergeja Milinković Savića (Lacio), kapitena Aleksandra Kolarova (Inter), Filipa Đuričića (Sasuolo) koji svakako ne bi igrao zbog koronavirusa i tandem Fiorentine Nikola Milenković – Dušan Vlahović.\nKako saznaje Sportklub Milinković Savić i Kolarov su na vreme doputovali u Beograd i staviće se na raspolaganje selektoru Tumbakoviću.\nKolarov je stigao u Beograd\nKapiten reprezentacije ima problema sa povredom pa je još uvek upitno da li će ona biti sanirana na vreme za meč sa Škotima.\nLoša vest je da će biti dodatnih problema u odbrani pošto Fudbalski savez Srbije ima velikih probelma kako da dovede Milenkovića i Vlahovića.\nToskana je trenutno u potpunoj blokadi i niko ne može da uđe niti da izađe. U FSS-u su kontaktirali UEFA i FIFA za pomoć, ali je pitanje koliko je to u moći ovih fudbalskih organizacija.\nKreće trka sa vremenom…\nŠTA SE OVO DOGODILO NA MESTALJI!? Četiri penala, poništen gol i pobeda Valensije\nPrethodni tekstFILADELFIJA SVE JAČA! Stigao Popaj Džons\nSledeći tekstTIMSKA POBEDA Stankoviću magla nije smetala, ali jedva čeka odmor!\nGandalf 9 novembra, 2020 At 18:26\nSamo da izguraju ovu utakmicu.daj Boze,i da uspeju ostvariti dugogodisnji san!!!!\nNirvana 9 novembra, 2020 At 14:07\nNe da nam se,ako ne odloze ovo bice gusto…\nSTEVA1991 9 novembra, 2020 At 14:05\nZnao sam da će korona napraviti problem pred utakmicu sa škotskom\nWitcher 9 novembra, 2020 At 14:40\nKoriste koronu vise nego kiseonik 😛\nCile 9 novembra, 2020 At 13:13\nATLETIKO – LIVERPUL Meridian kvote: Morata ili Salah, pitanje je sad?\nEvropska takmičenja Rade Jokić - 18 februara, 2020 8\nKošarka Meridian - 30 avgusta, 2019 0\nSAMO U AFRICI: Dva promašena penala, autogol i Senegal u finalu\nFudbal Časlav Vuković - 14 jula, 2019 0\nDžordan o početku karijere: Linije, mnogo dima, puno žena…\nKošarka Milica Odalović - 17 aprila, 2020 65\nLegendarni brazilac: Kristijano ne voli da sluša da sam ja “pravi” Ronaldo\nFudbal Aleksandar Knežević - 25 septembra, 2020 13\nREAL DONEO ODLUKU Jović naljutio čelnike, seli se na Ostrvo\nČaslav Vuković - 21 marta, 2020 54\nČeka nas novo kolo Superlige, određene su i sudije\nDušan Nikolić - 28 oktobra, 2020 2


Srbija: Od sutra, za ulazak u zemlju bez PCR testa i izolacije – Televizija srpske dijaspore\nSrbija: Od sutra, za ulazak u zemlju bez PCR testa i izolacije\nVlada Srbije donijeće danas odluku, da od sutra, prilikom ulaska u Srbiju, više neće biti potreban PCR test, niti izolacija, rekla je ministarka građevinarstva, saobraćaja i infrastrukture Srbije, Zorana Mihajlović.\n“Mi ćemo danas imati sednicu Vlade i od sutra neće biti više obaveze PCR testova, niti izolacije onih koji ulaze u našu zemlju, a naši građani koji idu ka nekim drugim državama će se ponašati u skladu sa odlukama tih država”, rekla je Mihajlovićeva.\nMihajlovićeva je danas, na beogradskom aerodromu “Nikola Tesla”, prisustvovala prvom komercijalnom putničkom letu “Er Srbije” za Cirih, čime je srpska avio-kompanija obnovila putnički saobraćaja, poslije ukidanja vanrednog stanja.\nOna je istakla, da se poslije dva mjeseca ispraća prvi komercijalni let, koji će se iz Ciriha vratiti pun, kao i da je “Er Srbija” prva u regionu počela s komercijalnim letovima.\n“Osim Ciriha, biće realizovani letovi za Frankfurt, London, Beč, ali i Pariz, Amsterdam, Ljubljanu, Njujork i druge gradove”, izjavila je Mihajlovićeva.\nOna je istakla, da je ova grana saobraćaja pretrpjela velike gubitke svuda u svijetu i da je do sada šteta u Srbiji više od 70 miliona evra, te da se nada, da će godina biti završena sa manje od 200 miliona evra štete u avio-saobraćaju.\nDirektor “Er Srbije”, Dankan Nejsmit, rekao je da ova kompanija danas realizuje pet letova, tri za Cirih i dva za Frankfurt, te najavio nove letove.\n“Oduševljeni smo zbog prvog komercijalnog leta. Osim Ciriha, Londona, Beča i Frankfurta, krajem meseca letećemo i za Amsterdam i Pariz, potom i Ljubljanu, Tivat i druge gradove u regionu, a od 6. juna i za Njujork. Hvala svima za pomoć i podršku, rekao je Dankan.\nbez PCR testai izolacijeod sutraSrbijau zemljuza ulazaka\nCrna Gora – 21. maj: 14 godina od sticanja nezavisnosti\nUkrajina: Pokrenuta istraga protiv bivšeg predsjednika, Petra Porošenka\nHašim Tači postavlja uslove za pregovore o normalizaciji odnosa sa Srbijom\nSrbija – migranti: Situacija je pod kontrolom\nPreporuka da “Egzit” bude u avgustu\nTSD Redakcija\t 28.05.2020\nRijeka Ponor izvire ispod planine Dimitor, a ponire na južnom obodu Podrašničkog polja, u opštini Mrkonjić Grad.…\nAustralija – požari: Dim je ubio više ljudi, nego korona virus\nSAD – svemirska misija: Odloženo lansiranje astronauta zbgo vremenskih…\nLansiranje astronauta američke NASA-e, raketom privatne kompanije "Spejs iks", odloženo je zbog olujnog vremena na…\nIndija – toplotni talas: Temperatura dostigla 50 stepeni…\nNjemačka – privreda: Prvi masovni povratak stranih radnika u Kinu\nAvion sa oko 200 radnika njemačkih kompanija, otputovaće tokom vikenda u Kinu i to je prvi masovni povratak stranih…


Grad Novi Pazar - Sporazum o saradnji sa Goraždem\nSporazum o saradnji sa Goraždem\nSporazum o saradnji sa Bosansko-podrinjskim kantonom Goražde podrazumeva jasno definisane ciljeve o unapređenju saradnje i razvoja u više oblasti: privreda, obrazovanje, kultura, sport... Sporazum će – po mišljenju gradonačelnika Novog Pazara, Nihata Biševca – dodatno unaprediti i međudržavnu saradnju između Srbije i Bosne i Hercegovine.\n''Drago mi je što smo potpisali ovaj Sporazum. To je još jedna potvrda politike stvaranja prijatelja, koju vodi Grad Novi Pazar'', rekao je Biševac. On je istako da je kanton Goražde privredno razvijen, te da je prioritet podsticanje privredne saradnje.\n''Živimo u vreme intenzivirane saradnje u svim oblicima i načinima organizovanja, a ovo je čin kojim pokušavamo unaprediti saradnju sa Gradom Novim Pazarom, sa kojim imamo bliske veze i izvan javnog života – rekao je premijer Vlade Bosansko-podrinjskog kantona Goražde, Emir Oković. On je podsetio i na važnost infrastrukturnog poveziovanja, što je, po njegovim rečima, ključ buduće uspešne saradnje.


Cela Hrvatska u šoku! Moldavci odbili sve zahteve Dinama, nije pomogla ni UEFA! – Objektivni\nPočetna/Sport/Fudbal/Cela Hrvatska u šoku! Moldavci odbili sve zahteve Dinama, nije pomogla ni UEFA!\nCela Hrvatska u šoku! Moldavci odbili sve zahteve Dinama, nije pomogla ni UEFA!\nDa je Crvena zvezda prošle sedmice izbacila Šerif, sada bi u nedelji pred nama ona i Dinamo Zagreb odlučivali ko će u Ligu šampiona, ali posle ispadanja crveno-belih, „modri“ će na megdan Moldavcima i to, definitivno, oslabljeni.\nNaime, prvotimac Zagrepčana, Lirim Kastrati, dobio je „presudu“ kojoj se ni on, ni Dinamo, ni čelni ljudi Fudbalskog saveza Hrvatske (HNS), ni UEFA nisu nadali:\nKastrati ne može da putuje u Moldaviju, na prvi meč pomenutih klubova, koji je na programu u utorak, jer su Moldavci definitivno odlučili da ne daju vizu ovom fudbaleru. Razlog je što što je on državljanin samoproglašene „Republike Kosovo“, za čiju selekciju je već nastupao, a vlasti Moldavije tu teritoriju ne priznaju kao nezavisnu državu.\nŠampion Hrvatske je molio na sve strane da se ova situacija razreši tako da Kastrati dobije moldavsku vizu i zaigra u pomenutoj utakmici koja predstavlja „prvo poluvreme“ borbe za Ligu šampiona, ali…\nZa Moldavce je Kosovo – Srbija, i to su poručili svima koji su im se obraćali ovim povodom. To je, definitivno, značilo da Kastrati stvarno ne može da dobije vizu, pa će „modri“ bez njega krenuti na ovaj važan meč.\n„Ovim putem obaveštavamo javnost i navijače o tome da je GNK Dinamo prema Moldaviji pre nekoliko dana uputio molbu da moldavska država igraču prve ekipe Dinama Lirimu Kastratiju, inače državljaninu Kosova*, odobri izdavanje vize za ulazak u Moldaviju s ciljem učestvovanja tog igrača u utakmici plej-ofa UEFA Lige šampiona između Šerifa i Dinama.\nGNK Dinamo izražava žaljenje zbog toga što igrač prve ekipe nije dobio pozitivan odgovor u kontekstu putovanja u Moldaviju kao igrač GNK Dinamo na zvaničnu utakmicu kvalifikacija za Ligu šampionaa, te što angažman HNS-a i UEFA kao krovne evropske fudbalske organizacije takođe nije rezultovao pozitivnim odgovorom. Igrač Dinama, nažalost, zbog političkih razloga nije dobio mogućnost da dođe u priliku da realizuje svoje sportske ciljeve. Zahvaljujemo HNS-u, UEFA i Fudbalskom savezu Moldavije na uloženim naporima u rešavanju ovog problema“, navodi se u saopštenju kluba s Maksimira.\nPodsetimo, fudbaleri Crvene zvezde nisu uspeli da se plasiraju u plej-of za Ligu šampiona pošto su poraženi od ekipe Šerifa u revanšu, pa će ekipa čiji je strateg Dejan Stanković igrati protiv Kluža za plasman u grupnu fazu Lige Evrope. Hrvatski i moldavski prvak će odlučivati ko će u elitno evropsko klupsko takmičenje, a poraženi iz tog dvomeča „seli“ se automatski u Ligu Evrope.


RTCG - Radio Televizija Crne Gore - Nacionalni javni servis :: Politika :: Suveru crnogorski pasoš i medalja za zasluge\n04. 03. 2021. 16:18 >> 16:18 1\nPredsjednik Crne Gore Milo Đukanović primio je Akana Suvera, dugogodišnjeg počasnog konzula Crne Gore u Istanbulu i aktuelnog počasnog konzula u oblasti Balikesir, kojem je uručio Medalju za zasluge države Crne Gore i crnogorski pasoš . Đukanović je naglasio da je Suver dao značajan doprinos međudržavnim odnosima Crne Gore i Turske, posebno u vrijeme njegovog mandata počasnog konzula u Istanbulu kao i kroz angažovanje u fondaciji Marmara koja je, kako je naglasio, imala važne inicijative za Crnu Goru i region.\nPredsjednik je iskazao zadovoljstvo što će i nakon otvaranja Generalnog konzulata Crne Gore u Turskoj, čime je prestao angažman počasnog konzula za oblast Istanbula, Suver biti u prilici da sa nove pozicije nastavi da snažno doprinos razvoju odnosa dvije države.\n"Uz najdublje uvjerenje da priznanje odlazi u prave ruke, predsjednik je čestitao Suveru i na dobijanju crnogorskog pasoša, što je više nego zasluženi čin uvažavanja države Crne Gore, koji potvrđuje visoki kvalitet odnosa i učvršćeno prijateljstvo dvije zemlje", navodi se u saopštenju Predsjedništva.\n"On je predsjedniku Đukanoviću uručio pozivno pismo za učešće na 24. Euroazijskom ekonomskom samitu na ljeto u Istanbulu, što je primljeno sa zahvalnošću i s očekivanjem da će situacija uslovljena pandemijom omogućiti njegovu realizaciju", zaključuje se.\nMilo Đukanović Akan Suver\nPodrška Đukanovića da Zviceri dobiju ulicu\nUgovori o auto-putu nijesu proglašeni tajnim\nOdlazak Kokolja gubitak za cijelo društvo


Srpski biznismen nastavlja sa osvajanjem hrvatskog giganta - 25.09.2019, Sputnik Srbija\nKiparska kompanija „Kappa star limited“, u vlasništvu srpskog preduzetnika Nebojše Šaranovića, prešla je prag od 15 odsto vlasničkog udela u kompaniji „Kraš“. 25.09.2019, Sputnik Srbija\n20:35 25.09.2019 (Osveženo: 20:43 25.09.2019)\nCC0 / Pixabay / Čokolada\nPrema najnovijim podacima Šaranović drži 16,678 odsto deonica, objavljeno je na Zagrebačkoj berzi, a prenosi „Poslovni dnevnik“.\nDeonice kompanije Kraša su u fokusu ulagača od 9. septembra, kada je „Mesna industrija braća Pivac“ najavila ponudu za preuzimanje, piše B92.\nOd tada deonice Kraša najviše kupuje upravo Šaranovićeva kompanija „Kappa star limited“, koja je prošle nedelje objavila da je prešla prag od pet odsto, u utorak da je prešla prag od 10 odsto, a danas je izvestila i o prelasku praga od 15 odsto.\n© Sputnik / PixabayDa li će se Šaranović zaustaviti na 16,678 odsto deonica "Kraša"\nDa li će se Šaranović zaustaviti na 16,678 odsto deonica "Kraša"\n„Mesna industrija braća Pivac“, najveći pojedinačni deoničar kompanije „Kraša“, ima 30,37 odsto deonica, sledi „Kraš ESOP“ sa udelom od 18,45 posto, a treći je „Kappa star limited“, koji sada ima 16,678 odsto deonica, dok kompanija „Kraš“ na svom trezorskom računu ima 5,09 odsto deonica.\nNa Zagrebačkoj berzi su i ove nedelje na najlikvidnije deonice „Kraša“, koje su u ponedeljak ostvarile promet od 68,6 miliona kuna (9,2 miliona evra), juče 21,4 miliona kuna (oko 2,9 miliona evra), a danas do 16 časova imale su promet od gotovo 20 miliona kuna (2,7 miliona evra).\nNakon znatnog rasta proteklih dana, cena im je danas nešto pre 16 časova bila 1.050 kuna (141,7 evra), što je nepromenjeno u odnosu na nivo na jučerašnjem zatvaranju trgovanja.\n13:27Uživo: Velika borba Slovenije i Francuske!


Jedinstvo prva prepreka za Kragujevčane - OK Radnički Kragujevac\nJedinstvo je ekipa koja je prošle sezone namučila gotovo sve ekipe u ligi i da im se u presudnom trenutku nije povredio prvi dizač, mogli su možda i do četvrtog mesta u mini ligi i plasmana u plej-of. Vrlo su iskusna ekipa, poznaju se dobro i u ovu sezonu ulaze sa samo jednom promenom u timu, i to na poziciji korektora, gde je umesto Tome Micića došao Anđelko Ćuk, još jedan iskusan i odličan igrač sa inostranom karijerom. Jako je važno da u utakmicu sa njima uđemo maksimalno fokusirani i da ih nikako ne potcenimo, smatra trener Radničkog Ivan Blagojević.\nImali smo prilično dug uvodni deo priprema, gde je akcenat bio prevashodno na sticanju kondicije. Pre par dana vratili smo se iz Slovenije, gde smo odradili taj završni deo priprema i odigrali još par kontrolnih utakmica. Smatram da je pripremni period dobro protekao i da spremni dočekujemo start sezone, kaže kapiten Radničkog Vladimir Jekić.\nMalo poznajem ekipu Jedinstva, ali iz priča mogu naslutiti da je u pitanju jedna neugodna, iskusna ekipa. Posle dugog i kvalitetnog rada u pripremnom periodu, očekujem dobru utakmicu za nas i dobar rezultat. Voleo bih i da publika dođe u što većem broju da nas podrži i pomogne nam da na najbolji način započnemo novu sezonu, dodao je Jekić.\nTokom boravka u Sloveniji mi smo isprobali nekoliko igrača na poziciji primača servisa, koji nisu zadovoljili naša očekivanja. Zbog toga smo odlučili da produžimo saradnju sa Nemanjom Stevanovićem, koji je u prošloj sezoni bio jedan od glavnih igrača u ekipi. On je tokom leta trenirao ovde sa nama, tako da mu neće biti veliki problem da se uklopi u ovu ekipu, otkrio je trener Ivan Blagojević.\nTags: bps super liga srbije, kragujevac, odbojka, radnicki, sbb hala jezero\nPrethodni članakOdbojkaši Radničkog jačali timski duh na Pohorju\nSledeći članakJedinstvo „počišćeno“ u tri seta


“UMESTO DA POMOGNU”: Kina optužila Vašington da neprestano širi paniku | Ekspres.net\nPeking je optužio SAD da šire strah od epidemije koronavirusa povlačenjem svojih državljana i ograničavanjem putovanja, umesto da ponude značajnu pomoć.\nSAD su bile prva država koja je započela evakuaciju, izdala upozorenje protiv putovanja u Kinu, a od nedelje i zabranila ulazak strancima koji su nedavno boravili u Kini.\nVašington je “neprestano stvarao i širio paniku”, rekla je novinarima portparolka kineskog ministarstva spoljnih poslova Hua Čunijing, napominjući da je Svetska zdravstvena organizacija (SZO) savetovala da se ne preuzimaju mere koje “nepotrebno utiču na međunarodna putovanja i trgovinu”.\n“Upravo su razvijene zemlje poput Sjedinjenih Država sa velikim mogućnostima i objektima za sprečavanje epidemije preuzele vodeću ulogu u nametanju prevelikih ograničenja, suprotno preporukama SZO”, rekla je Hua.\nKina se nada da će države doneti odluke i dogovore koji su razumni, usvojeni u miru i na naučnim osnovama, dodala je ona, prenosi Rojters.\nSjedinjene Države počele su 28. januara evakuaciju američkih građana iz centralnog kineskog grada Vuhana, gde se veruje da se virus prvi put pojavio krajem prošle godine.\nSvetska zdravstvena organizacija (SZO) 30. januara je ubrzano izbijanje epidemije proglasila globalnom vanrednom situacijom. Istog dana, američki Stejt Department izdao je upozorenje za američke građane da ne putuju u Kinu.\nU Kini je do sada umrla 361 osoba, čime je premašen broj žrtava SARS-a, a više od 17.000 zaraženo je virusom, koji je izbio u gradu Vuhan. Barem još 171 slučaj je prijavljen u više od dvadeset drugih zemalja i regiona, od Sjedinjenih Država do Japana.\nPovezane vesti – IZGRAĐENA ZA 10 DANA: Spremna nova bolnica u Vuhanu\nTokom svakodnevnog informisanja vesti putem ViČet aplikacije, a ne lično, Hua je takođe osudila Sjedinjene Države zbog nedostatka pomoći.\n“Američka vlada Kini tek treba da pruži značajniju pomoć”, rekla je ona.\nTo je u suprotnosti sa komentarima predsednika Donalda Trampa za vikend da su američki zvaničnici ponudili “ogromnu pomoć”.\nMeđutim, njegov savetnik za nacionalnu bezbednost Robert O”Brajan rekao je da Kina još nije prihvatila američke ponude za pomoć.\nTenzije zbog koronavirusa dolaze nakon što su najveće svetske ekonomije tek počele da popravljaju odnose nakon 18-mesečnog trgovinskog rata.\nTramp je rekao da su tokom vikenda Sjedinjene Države “ugasile” pretnju korona virusa.\nPovezane vesti – ZBOG KORONAVIRUSA: Hong Kong najavio zatvaranje 10 graničnih prelaza sa Kinom\n“Ne možemo dozvoliti da u zemlju ulaze na hiljade ljudi koji mogu imati ovaj problem”, rekao je Tramp.\nSingapur, Australija, Novi Zeland i Vijetnam takođe su najavili ograničenja putovanja iz Kine, dok su brojne države evakuisale građane, mnoge su prekinule letove, a Rusija je objavila da prekida i železnički saobraćaj prema Kini.\nKINA ULOŽILA ŽALBU U STO: Američke takse krše pravila međunarodne trgovine KINA: Preduzećemo kontramere ako SAD usvoje zakon o podršci protesta u Honkongu OPET TA KINA: Senat SAD usvojio zakon o podršci ljudskim pravima u Hong Kongu KINA: SAD je najveći izvor nestabilnosti na svetu


Studenti FEFA ponovo među najboljima u jugoistočnoj Evropi! – FEFA\nStudenti FEFA ponovo među najboljima u jugoistočnoj Evropi!\nStudenti treće godine ekonomije, Dušan Brujić i Igor Bošković plasirali su se u finale jugoistočne Evrope, takmičenja CEO Challenge u organizaciji kompanije Procter & Gamble.\n“Za mene je mnogo važnije od nagrade i plasmana upoznavanje i umrežavanje sa studentima i mentorima iz različitih zemalja. U Bukureštu ćemo imati priliku da sarađujemo u timovima sa kolegama iz celog regiona i siguran sam da će nam to iskustvo doneti još više znanja i sigurnosti” , rekao je Igor.\nNa putu do finala, naši studenti su uspešno savladali nekoliko rundi testiranja i rešavanja poslovne studije slučaja. Finale koje okuplja najboljih 30 studenata iz 9 zemalja jugoistočne Evrope, održaće se početkom marta u Bukureštu.\n“Svakako je čast biti deo ovakvog takmičenja, upoznati se sa načinom rada jedne od najvećih i najuspešnijih kompanija na svetu. Svi izazovi bili su povezani sa poslovnim svetom i zaista sam se osetio kao neko ko je odgovoran za donošenje ozbiljnih odluka. Slična situacija će biti i u Bukureštu i verujem da će mi samo učešće značiti kako na ličnom nivou, tako na profesionalnom planu u budućnosti” , ispričao je Dušan,\nTakođe, prošle godine je naša studentkinja Lara Marjanović bila učesnica finala ovog prestižnog takmičenja, čime je nastavljena tradicija beleženja sjajnih rezultata naših studenata. Želimo mnogo sreće Dušanu i Igoru u Bukureštu i da svojim znanjem dostojno predstave naš fakultet i zemlju kao što su to činili do sada.


Željko Bakalar, predsjednik CIK-a rekao je da je CIK, u cilju što veće transparentnosti, odlučio obavijestiti javnost o početku štampanja glasačkih listića.\n“Nakon višemjesečnog problema zbog neusvajanja Zakona o budžetu, te žalbe ponuđača za štampanje, neznatno kasnimo u odnosu na predviđene rokove. Štampaće se oko sedam miliona, a posao je vrijedan 805.528 KM. Radiće “Unioninvestplastika” iz Sarajeva. Biće osigurane dodatne mjere bezbjednosti, od procesa nabavke do nadzora nad štampanjem listića”, rekao je Bakalar.\nOn je dodao da je CIK posebnom odlukom odredio osobe za nadzor nad pakovanjem papira.\n“Takođe, odabrane su osobe za stalni nadzor nad štampanjem prije pakovanja, metodom slučajnog uzorka. Redovno će obavještavati CIK o svom nadzoru. Videonadzor je osiguran 24 sata. Prvi kontigent je stigao uz policijsku pratnju 12. septembra. Papir je propisno zapakovan”, naglasio je Bakalar.\nBakalar je rekao da bi trebalo uskoro da počnu pakovanja za glasačke komplete putem pošte, a prema odredbama Izbornog zakona međunarodni posmatrači, udruženja građana, političke partije i dr. mogu posmatrati sve izborne aktivnosti, uključujuci i ovu, uz akreditaciju.\nBakalar je rekao da je u ovom izbornom ciklusu povećan broj prijava van BiH, posebno putem pošte.\n“Naše službe vrše aktivnost, ali uz ovako povećan broj smo sa zakašnjenjem dobili sredstva. U toku je i dalje obrada, ali kad budemo zaključivali konačno birački spisak daćemo više detalja.To bi trebalo biti prvog oktobra, ali može biti kašnjenja zbog velikog broja prijava i otežanih uslova”, objasnio je Bakalar.\nPredsjednik CIK-a naglašava da je zabrinjavajuće što dobijaju odgovore sa nivoa načelnika i gradonačelnika u vezi sa osiguranjem epidemioloških mjera na izbornim mjestima, dok je sa druge strane neshvatljivo da ovaj problem ignorišu entitetske vlade i Savjet ministara.\n“Sve je veći broj odgovora iz lokalnih sredina da še obezbijediti neophodnu opremu za zaštitu zdravlja građana prilikogm glasanja”, kaže Bakalar.\nKada je u pitanju glasanje osoba pozitivnih na koronavirus Bakalar kaže da je juče donijeta izmjena Pravilnika.\n“Radiće se u mobilnim timovima Covid-19. Moraće imati posebnu opremu, a naša preporuka je da bar jedan zdravstveni radnik bude u timu. Radiše se aktivna registracija tih osoba, zaraženih ili u samoizolaciji. Kad se dostavi takvo rješenje, moći će ostvariti svoje pravo”, objasnio je bakalar, te ovo prilikom pozvao institucije koje izdaju rješenja budu ažurnije da se ne bi građanima uskratilo glasačko pravo.\nTags #Centralna izborna komisija BiH #lokalni izbori u BiH\nŠoja i Sučić za BHRT: Da li je vrijeme za reorganizaciju UN?\nKoronavirus u BiH: 1534 novozaraženih, 20 preminulih\nČetvrti stepen restrikcija za milione Britanaca?\nProtest mještana protiv odlaganja otpada na deponiji Krupačke stijene


Koalicija 27: Zaštita životne sredine nije prioritet aktuelne vlasti - AgroSmart\nutorak, 21. maja 2019.\nPredstavnica organizacije Mladi istraživači Srbije Tanja Petrović, izjavila je da zaštita životne sredine nije prioritet aktuelnoj Vladi Srbije, što se može videti prema potrošnji budžeta za te namene.\nPetrović je rekla da bi prema preporukama Fiskalnog saveta Srbije, trebalo da se troši izmedju 1,2 i 1,4 odsto BDP-a na oblast zaštite životne sredine, što je oko 59 milijardi dinara, a da je Srbija tokom 2018. godine potrošila svega oko 5,9 milijardi.\nOna je objasnila da je „urušavanje sistema zaštite životne sredine u Srbiji počelo 2012. godine, kada je ukinut Fond za zaštitu životne sredine, a da je 2016. ovoj oblasti zadat još jedan udarac, kada je osnovan Zeleni fond koji je ostao „samo budžetska linija“.\n„Promenila se politika EU i traži se cirkularna ekonomija, odnosno da sve što možemo iskoristimo, a ne da bacimo. Nemamo političku volju za zaštitu životne sredine, jer ovo zahteva promenu celog sistema“, upozorio je Jezdimirović.\nIzvaštaj daje i preporuke za unapredjenje procesa pristupanja Srbije EU u pomenutim oblastima.\nKoaliciju 27 osnovale su 2014. godine organizacije civilnog društva radi monitoringa i doprinosa pregovorima u Poglavlju 27. Izveštaj je zajedno pripremilo osam članica Koalicije 27.


U okviru druge faze projekta “Ključni koraci ka rodnoj ravnopravnosti”, koje realizuje Koordinaciono telo za rodnu ravnopravnost, u saradnji sa Ministarstvom za evropske integracije, UN Women i uz finansijsku podršku EU, danas je u Konaku Kneginje Ljubice svečano dodeljeno pet grantova za ekonomsko osnaživanje žena.\nŠef Delegacije EU u Srbiji, Sem Fabrici, je na ceremoniji dodele rekao da je važno stvoriti još veći broj prilika da se eliminišu ekonomske i socijalne barijere kako bi se ostvarila bolja ravnoteža između muškaraca i žena.\nSem Fabrici, šef Delegacije EU u Srbiji, Foto: UN Women, Marija Piroski\n”Dobra vest je da u Srbiji imamo snažne zagovornike rodne ravnopravnosti, među kojima su potpredsednica i ministarka u Vladi Srbije, UN Women i drugi, da Srbija ima akcioni plan za rodnu ravnopravnost, kao i da EU ima priliku da podrži aktivnosti u oblasti rodne ravnopravnosti dodelom bespovratnih sredstava za ekonomsko osnaživanje žena”, rekao je Fabrici, i istakao da će EU nastaviti sa snažnom podrškom institucijama i NVO u oblasti rodne ravnopravnosti.\nMinistarka za evropske integracije Jadranka Joksimović rekla je da zrelo demokratsko društvo ne skriva istinu da rodna neravnopravnost i dalje postoji. ”Činjenica je da su žene manje plaćene od muškaraca za isti posao, da su u nepovoljnijem položaju na tržištu rada, da su opterećenije poslovima u kući. Zato treba da ponudimo rešenja kako da osnažimo žene, gde je ekonomsko osnaživanje veoma važno, ne samo u Srbiji. Poslednji izveštaji EK pokazuju da je pandemija napravila dodatni teret ženama, što pokazuje koliko je teško da se napreduje, a koliko je lako napraviti korake unazad”, navela je ona.\nJadranka Joksimović, Ministarka za evropske integracije, Foto: UN Women, Marija Piroski\nPotpredsednica Vlade Srbije i predsednica Koordinacionog tela za rodnu ravnopravnost, prof. dr Zorana Mihajlović, je podsetila da je stopa zaposlenosti žena 42 odsto, a muškaraca 58 odsto, a da je u neformalnom sektoru stopa zaposlenosti žena gotovo 65 odsto, kao i da je prosečna zarada žena skoro 10.000 dinara niža.\nMihajlovićeva je dodala da oko 70 odsto žena koje su pokrenule svoj posao to uradile jer nisu mogle da se zaposle, ali da je svega oko tri odsto žena uspelo da dobije kredit za otpočinjanje posla.\nprof. dr Zorana Mihajlović, Potpredsednica Vlade Srbije i predsednica Koordinacionog tela za rodnu ravnopravnost, Foto: UN Women, Marija Piroski\n”Treba da damo snažniju podršku ženama koje žele da budu preduzetnice, da mogu da imaju obuke, da mogu da nabave opremu, posebno u ruralnim sredinama, i da radimo više na stvaranju jednakih uslova na tržištu rada za muškarce i žene”, navela je potpredsednica Vlade.\nFoto: UN Women, Marija Piroski\n„Prema nekim procenama, puna ravnopravnost žena i muškaraca mogla bi da se desi za 99,5 godina i verujem da time nismo zadovoljni i da treba da radimo na tome da ciljeve ostvarujemo brže“, navela je programska menadžerka UN Women u Srbiji, Jelena Sekulić-Nedeljković.\nPredsednica Društva za razvoj kreativnosti iz Aleksinca, Snežana Živadinović, koje je jedno od dobitnika sredstava, zahvalila je na poverenju u organizacije i aktivnosti koje sprovode u korist žena: „Važno je da ćemo kroz ovaj projekat kroz godinu dana imati 1.000 žena koje će biti ekonomski osnažene.”


Presuda Enveru Buzi zakazana za 27. septembar - Detektor\n27. Avgusta 2019.17:04\nBranilac Ismet Mehić je u završnoj riječi ocijenio da iz dokaza proizilazi da Buza nije komandovao snagama za vrijeme akcije u Uzdolu i da nije bio u obavezi da preduzima aktivnosti nakon akcije.\nIz dokaza proizilazi, rekao je, da optuženi nije komandovao Prozorskim bataljonom u akciji izvedenoj sa 13. na 14. septembar 1993. godine. Kako je naveo, pripadnici bataljona su bili pretpočinjeni i njima je komandovao Zićro Suljević.\nOdbrana se osvrnula na planiranje operacije “Neretva 93”, istaknuvši protivljenje Buze da se akcija izvodi preko Uzdola i njegovo razrješenje zbog toga.\nKako je dodao, na zahtjev drugih Buza je zadužio zamjenike i pomoćnike da utvrde pogibije nakon akcije i izvještaj je dostavio nadležnoj komandi Šestog korpusa Armije Bosne i Hercegovine (ABiH). Napomenuo je da je poslije bila formirana posebna komisija, ali da je njen rad prekinut na zahtjev tadašnjeg načelnika Uprave vojne bezbjednosti Jusufa Jašarevića, koji je tražio da se “to ostavi za bolja vremena”.\nBranilac je iznio niz zamjerki na nalaz vještaka Tužilaštva, navodeći da nije baziran na materijalnim dokazima, da je nedorečen i netačan. Posebno je naglasio da u nalazu nedostaje određeni broj stranica, izrazivši sumnju da su izvučeni dijelovi koji idu u prilog optuženom.\nOdbrana je navela i da Buza nije optužen po zakonu bivše Jugoslavije koji je bio na snazi u vrijeme kada su djela počinjena, izrazivši čuđenje zbog takvog poteza Tužilaštva.\nBuzi je, kao nekadašnjem komandantu Samostalnog bataljona Prozor, na teret stavljeno da je propustio da preduzme mjere da počinioci zločina u Uzdolu budu kažnjeni. Prema optužnici, pripadnici ovog bataljona su 14. septembra 1993. napali selo Uzdol, i u zaseocima Križ, Zelenike i Raiči ubili 27 civila hrvatske nacionalnosti.


Vesti online / Humanitarni most / Dobra dela pobeđuju daljine\nĐ. Janković - Vesti - Foto: Đ. Janković, Vesti A\nKada čovek hoće da pomogne, nema te daljine koja može biti prepreka. To potvrđuje humana čitateljka Anđelka Đurović iz Melburna koja uprkos tome što nju i 24-godišnjeg Lazara Petkovića iz Banje Koviljače deli hiljade kilometara, ne prestaje da podržava ovoga mladića u borbi protiv opake bolesti. Lazaru je ovoga puta poslala još 300 australijskih dolara kako bi što pre sakupio novac za poslednju terapiju u Moskvi, koja ga uskoro očekuje.\nUskoro počinje da radi: Lazar Petković\n- Đurovići su stvarno divni i ne znam kako da se zahvalim tim ljudima na ovoj nesebičnoj i stalnoj podršci. Od povratka iz Rusije prva pomoć koju sam dobio bila je 200 AUD\nod gospođe Anđelke Đurović, a sada je ponovo poslala novac. Ovih dana treba da se čujem sa doktorom i vidim kada ću ići na narednu terapiju, ali mislim da će to, ako sakupimo novac, biti krajem juna, ili početkom jula. U junu će biti pet godina kako odlazim na lečenje u Rusiju i nadam se da će predstojeći odlazak, u stvari poslednji, biti i završetak uspešnog lečenja. Posle februarskog boravka u Moskvi i plaćanja nešto više od 500 evra za terapiju koju uzimam kod kuće, između dva odlaska na kliniku, ostalo mi je oko 600 evra. Sa ovim što je stiglo iz Melburna imam skoro hiljadu evra, ali se nadam da ću i ovoga puta uspeti da obezbedim neophodnu sumu - kaže naš štićenik Lazar.\nOvaj hrabri mladić je početkom februara bio u Moskvi gde se leči na Klinici za biohronu terapiju na koju bi trebalo da ode još jednom. Pre dve decenije kod Lazara je, u četvrtoj godini života, otkriven rak testisa pa je operisan te 1995. i 2008. godine. Jedini odgovarajući način lečenja pronašao je u Moskvi gde je u februaru boravio 15. put.\nProblem što je za jednu biohronu terapiju potrebno oko 3.500 evra, a taj iznos porodica Petković sama ne može da sakupi. Pored borbe za zdravlje, godinama traje i ona za obezbeđenje potrebnog novca, a do sada su Lazaru u tome pomagali mnogi, ali je presudna bila pomoć naše dijaspore. Lazar ističe primer anonimne donatorke, zemljakinje iz Berlina koja mu je poslala 1.500 evra i obezbedila novac za prethodni odlazak u Moskvu. Kaže da novčana pomoć mnogo znači jer omogućava lečenje, ali da ništa manje ne znači to što u vreme kada se teško živi, kada su ljudi zaokupljeni svojim brigama, ima onih koji ne samo što mogu, već i hoće da pomognu.\n- Saznanje da vam pomaže neko koga, najčešće, i ne poznajete, mnogo znači čoveku da istraje na putu borbe za izlečenje. Zahvalan sam Đurovićima kao i svima koji su me do sada podržavali i pomagali mi, a posebno čitaocima "Vesti" bez kojih bi sve sigurno bilo mnogo, mnogo teže. Do sada sam, zahvaljujući pre svega našim zemljacima iz dijaspore uspevao da odem u ugovoreno vreme u Moskvu, nadam se da će tako biti i ovaj poslednji put - ističe Lazar uz osmeh i dodaje da se oseća dobro, i nada se da će ovo leto pamtiti kao ono kada je pobedio bolest. Inače, moguće je da se uskoro vrati i na staro radno mesto u Specijalnoj bolnici za rehabilitaciju gde je volonterski radio kao fizioterapeut.\nKao u svojoj kući: Vladimir Đorđević u "Vestima"\nNeka vas sve Bog čuva i sreća prati, napisala je naša stalna dobrotvorka Anđelka Đurović u svom kratkom pismu, gde je navela da se dar od još 100 australijskih dolara uruči osmogodišnjem Vladimiru Đorđeviću iz Pančeva kojeg narednog meseca očekuje treća i poslednja bitka - operacija tumora na mozgu u Turskoj.\nNjenu želju smo ispunili, a naš mali štićenik se ovoga puta slikao i bez roditelja, jer se u beogradskom dopisništvu "Vesti" oseća kao kod kuće, pozdravivši sve humane ljude koji su mu dosad pomagali.\n"Ne bojim se operacije, želim da se to što pre obavi i da mogu da se letos družim do mile volje sa svojim vršnjacima...", poručio je mali borac.


Prirodno do zdravlja - Lako do leka\nHome/Prirodno do zdravlja\nPrirodno do zdravlja\tmilan\t2016-12-22T15:59:38+00:00\nUkoliko medicina ikada želi da napravi veliko dostignuće, mora da se uključi u širi politički i društveni život… mora da ukaže na barijere koje ometaju normalan životni ciklus i mora da ih uklanja… Rudolf Virhov [...]\nDana 14.12.2017. godine u Sava Centru u Beogradu je održana sedma redovna konferencija pod nazivom: “Izazovi u kliničkim ispitivanjima lekova” u organizaciji “CRA Akademije” i agencije “2GL Outsourcing” iz Beograda. Konferenciju je otvorio g-din Zoran [...]\nSAOPŠTENjE ZA JAVNOST U svim bolnicama u Srbiji počelo je sprovođenje velikog istraživanja, Četvrte nacionalne studije prevalencije bolničkih infekcija i potrošnje antibiotika, u organizaciji Ministarstva zdravlja Republike Srbije u saradnji sa Republičkom stručnom komisijom za [...]\nPiše: MSc.sci. Milorad Stamenović Na osnovu zakonodavstva Evropske Unije i na osnovu direktive EU 2001/20/EC moguća je primena raznih modela odlučivanja u oblasti upravljanja (menadžementa) kliničkim studijama. Ministarstvo zdravlja Republike Srbije posredstvom Agencije za lekove [...]


Dodatni letovi Er Srbije za Tivat tokom avgusta\navg 05 2019\t/\nEr Srbija će, zbog velikog interesovanja putnika, tokom avgusta povećati broj letova između Beograda i Tivta i kraja meseca će između prestonice Srbije i crnogorskog primorja leteti i do 26 puta nedeljno, saopšteno je iz nacionalne avio-kompanije.\nNa taj način, putnici će na raspolaganju imati gotovo dve hiljade sedišta više na avionima „Erbas“ i ATR iz flote Er Srbije.\nSrpska avio-kompanija podseća da je 16. jula uvela direktne letove između Niša i Tivta, koji će se od danas do početka zimske sezone obavljati tri puta nedeljno.\nEr Srbija će tokom avgusta između svojih baza u Beogradu i Nišu i Tivta obaviti čak 123 povratna leta.\n“Posvećeni smo razvoju saobraćaja sa Crnom Gorom, izuzetno važnim tržištem za Er Srbiju. Tivat i Podgorica su dve naše ubedljivo najfrekventnije destinacije, sa 216 povratnih letova koje ćemo obaviti u avgustu, ispred Ciriha sa 84 i London sa 71 povratnim letom“, izjavio je generalni direktor Er Srbije Dankan Nejsmit.\nDanilo Orlandić, izvršni direktor Aerodroma Crne Gore, kaže da je Er Srbija za njih jako važan partner, s obzirom na to da je prošle godine ka i iz Crne Gore prevezla preko 245 hiljada putnika.\n„Ove godine rast je još veći, što nas izuzetno raduje, a posebno uvođenje linije Niš-Tivat koja je dodatno ojačala našu saradnju… Očekujemo da će do kraja ove godine Aerodromi Crne Gore opslužiti 2,6 miliona putnika, a našem rastu snažan zamajac daju partneri kao što je Er Srbija”, dodao je on.\nViše iz ove kategorije « BABINA REKA: Etno selo koje treba posetiti U Kruševcu održan Međunarodni festival balona (FOTO, VIDEO) »


Drobnič: Ribari se moraju bolje organizovati i koristiti njihovo znanje\nJAVNA DEBATA NA TEMU RIBARSTVA\nRibarska zajednica u Crnoj Gori decenijama ima iste problem, od organizacionih do egzistencijanih – poput propisa o kupovini goriva po povoljnijim cijenama, nedostatka ribarskih luka, nemogućnosti izvoza I pristupa finansijskim organizacijama- saopštili su ribari koji sui z svih primorskih opština došli na javnu debatu o ribarstvu , koju je organizovala EU u saradnji EU info centrom\n18.11.2015. 15:15h Ažurirano: 18.11.2015. 15:15h\nCrnogorski ribari moraju se bolje organizovati I koristiti svoje znanje , kako bi iskoristili što više sredstava iz pridstupnih fondova- poručio je šef delegacije Evropske komisije u Crnoj Gori Mitja Drobnič, na današnjoj (srijeda) javnoj debati o ribarstvu , održanoj u Herceg Novom. Ribari iz svih primorskih opština zatrazili su pomoć države u rješavanju dugogodišnjih problema.\nRibarska zajednica u Crnoj Gori decenijama ima iste problem, od organizacionih do egzistencijanih – poput propisa o kupovini goriva po povoljnijim cijenama, nedostatka ribarskih luka, nemogućnosti izvoza I pristupa finansijskim organizacijama- saopštili su ribari koji sui z svih primorskih opština došli na javnu debatu o ribarstvu , koju je organizovala Eu u saradnji EU info centrom. Branko Vujačić iz Budve ogorčen je zbog nelojalne konkurencije I neuredjenog tržišta\n“Mi danas nemamo gdje da prodamo ribu. Može nam se pomjoći tako da dobijemo mogućnost izvoza ribe, u Italiju , Hrvatsku, Srbiju ili neku drugu zemlju, jer nas ucjenjuju ljudi koji su u svim gradovima uzeli otkupna mjesta\nIako ribarstvo nije značajna privredna grana u Crnoj Gori , Evropska unija će zahtijevati ispunjavanje svih propisa , jer je očuvanje ograničenih prirodnih resursa dio zajedničke politike, kazao je šef evropske komisije Mitja Drobnič\nPredstavnica ministarstva poljoprivrede Danijela Stolica kazala je da drzava I u ovoj oblasti ulaze znacajne napore kako bi ispunila sve uslove na putu u EU. Ona je istakla da se svake godine povećavaju budžetska izdvajanja za sektor ribarstva i da je ove godine taj iznos 300 hiljada eura, a da će naredne godine niti još veći.\nRukovodilac Laboratorije za ihtiologiju i morsko ribarstvo u Institutu za biologiju mora u Kotoru, dr Aleksandar Joksimović istakao je veliku obavezu svih država koje dijele Jadransko more da očuvaju riblji fond, prije svega uz pomoć nauke.\nSvi učesnici saglasni su da je neophodna bolja organizacija ribara I formiranje nacionalnog udruženja, kako bi lakše dosli do beefita koje nudi Evropska Unija.\nPodrška kandidaturi Herceg Novog za Evropsku prestonicu kulture 2021\n“Crna Gora je najviše odmakla u pregovorima o punopravnom članstvu među svim državama na Zapadnom Balkanu i ja se nadam da će ta činjenica pomoći i kandidaturi Herceg Novog za Evropsku prijestonicu kulture. Poznato je da je ta titula značajna za promociju grada i države, tako da navijamo za Herceg Novi.\nŽelimo da uspijete sa tom kandidaturom, da kroz nju povećate vizibilitet Herceg Novog i Crne Gore, kao i svih ostalih gradova koji će učestvovati, poručio je danas (srijeda) ambasador EU u Crnoj Gori Mitja Drobnič na sastanku sa predsjednicom Opštine Natašom Aćimović, predsjednikom SO Andrijom Radmanom .\nPredsjednica Aćimović je nakon sastanka kazala da podrška koju je lokalna uprava dobila od Delegacije Evropske unije učvršćuje kandidaturu Herceg Novog, kao i podrška gradova i zajednica koju projekat ima.\n“Herceg Novi jeste nosilac projekta, ali ovo je značajno na lokalnom, nacionalnom i regionalnom novou, rekla je Aćimović.\ndr Aleksandar JoksimovićMitja DrobničribariHerceg NoviEvropska komisija


IT tržište u Srbiji zabeležilo rast od 9,24 posto › Made-in-Germany.rs\nTržište informacionih tehnologija (IT) u Srbiji u 2013. godini ostvarilo je rast od 9,24 posto, dostigavši tako ukupnu vrednost od 1,02 milijardi dolara, pokazali su rezultati godišnjeg istraživanja analitičke firme „IDC Adriatiks“.\nU odnosu na 2012. godinu, mereno u domaćoj valuti, vrednost srpskog IT tržišta porasla je za 5,75 posto, prenosi agencija „Tanjug“.\n„IDC“ je za 2014. godinu inicijalno prognozirao nastavak blagog rasta IT tržišta za oko 1,2 procenta, ali zbog nedavnih katastrofalnih poplava koje su zadesile našu zemlju, ova prognoza trenutno se revidira. Zorana Jurić, kantri menadžerka za Srbiju kompanije „IDC Adriatiks“ ocenila je da će i IT tržište u Srbiji osetiti posledice nedavnih poplava.\n– Još uvek radimo na reviziji prognoze koja će biti završena u drugoj polovini jula, mada već sada možemo reći sa sigurnošću da ove godine nećemo videti očekivani rast, već u najboljem slučaju stagnaciju, ili verovatnije, blagi pad. U 2013. godini započeti su neki pozitivni trendovi, kao što su projekat legalizacije softvera Vlade Srbije i digitalizacija poslovanja dela državnih institucija, koji pokazuju da IT tržište u Srbiji polako sazreva. Mnoge kompanije započinju sa uvođenjem „Klaud servisa“ i „Big Dejta“ aplikacije u svoje poslovanje, kao i korišćenje društvenih mreža u svakodnevnom poslu – rekla je Jurić.\nVećina tehnoloških kategorija u 2013. godini u Srbiji je zabeležila porast vrednosti. U oblasti hardvera najsnažniji rast zabeležile su isporuke pametnih telefona i tableta, a blagi porast primetan je, po prvi put nakon četiri godine konstantnog opadanja, i na tržištu štmpača, dok je vrednost isporučenih desktop računara blago opala. Tržište laptop/noutbuk računara pretrpelo je najveći pad u vrednosti isporuka. Blagi rast vrednosti zabeležen je i na tržištu servera, dok tržište uređaja za skladištenje podataka stagnira.\nIT usluge su u 2013. činile 14 posto tržišta, udeo paketnog softvera iznosio je 10,5 procenata, a udeo personalnih računara u ukupnoj vrednosti domaćeg IT tržišta bio je 18,2 posto. Na srpskom tržištu IT usluga, „Aseko“ je zadržao vodeću poziciju, kao i „Majkrosoft“ na tržištu paketnog softvera, dok je „HP“ bio prvi na ukupnom tržištu računara i uređaja za štampu u 2013. godini.


Časopis Industrija :: PROIZVODNJA DRVNE INDUSTRIJE SRBIJE U PORASTU - IZVOZ VEĆI ZA 12 ODSTO\nPROIZVODNJA DRVNE INDUSTRIJE SRBIJE U PORASTU - IZVOZ VEĆI ZA 12 ODSTO\n24.04.2019 Komentari: 0\nSektor drvne industrije i industrije nameštaja, beleži trend rasta u 2018. godini u odnosu na prethodnu - proizvodnja nameštaja veća je za 6,3 odsto, izvoz nameštaja za 12, a značajno je i povećanje suficita za 56 miliona dolara, ukazao je Miroslav Miletić, savetnik predsednika Privredne komore Srbije na konferenciji za novinare.\n"Ova industrija koja ima veliki potencijal da privuče strateške partnere važna je za Srbiju, pre svega zbog domaće sirovinske baze i visokog potencijala za razvoj preduzetništva, rast zaposlenosti i regionalni razvoj", rekao je Miletić navodeći da je udeo industrije nameštaja u BDP-u Srbije 1,4 odsto dok je učešće u ukupnom izvozu 5,7 odsto.\nU 2018. godini vrednost izvoza proizvoda od drveta, osim nameštaja, iznosila je 340 miliona dolara dok je izvoz nameštaja dostigao 247 miliona dolara. Ukupan izvoz svih proizvoda od drveta bio je 587 miliona dolara što je više u odnosu na prethodnu godinu za 85 miliona dolara.\nSuficit u drvnoj industriji Srbije iznosio 253 miliona dolara i povećan je u odnosu na prethodnu godinu za 56 miliona dolara, naveo je Miletić.\nAleksandar Ružesković, direktor marketinga "Forma Ideale" kaže da nekoliko stotina prodajnih mesta na četiri kontinenta čini veleprodajnu mrežu te kompanije, a izvozna strategija se realizuje kroz razgranatu mrežu u 44 zemlje Evrope, Azije, Afrike i Latinske Amerike. „Naš proizvodni proces organizovan je po principu serijske proizvodnje na savremenoj proizvodnoj opremi, uz konstantno praćenje novih svetskih tehnologija u izradi nameštaja. Forma Ideale imala je učešće od 21 odsto u ukupnoj vrednosti izvoza nameštaja. Do kraja godine planiramo proširenje kapaciteta i nova zapošljavanja“, najavio je Ružesković.\nPredrag Lučić, direktor PKS – RPK Kragujevac kaže da je ta kompanija sa sedištem u Kragujevcu, koja zapošljava 1700 radnika, lider regionalnog razvoja. Lučić je najavio da će do kraja maja biti organizovan Dan dobavljača za kompaniju\n"Forma ideale" što će biti odlična prilika za male i srednje kompanije, kao i za startapove iz čitave Srbije, da postanu deo dobavljačkog lanca izvoznika kakav je "Forma Ideale".\n"Realizujemo i program podrške internacionalizaciji MSP kroz individualno učešće na međunarodnim sajmovima u inostranstvu. Pravo na učešće i korišćenje bespovratnih sredstava imaju MSP koja se bave proizvodnjom i preradom. Program koji će biti raspisan u prvoj polovini maja odnosi se na podršku MSP za ulazak u lance dobavljača. Cilj je unapređenje performansi MSP u skladu sa zahtevima multinacionalnih kompanija za uključivanje u njihove lance dobavljača“, istakao je Đekić.


Serija "Tajne vinove loze" proglašena za najgledaniju u regionu\nOva nagrada nije jedina koju su "Tajne" ponele na ovogodišnjem FEDISU, budući da je posthumno nagrađen kompozitor Zoran Simjanović za muziku\nNa jedanaestom međunarodnom festivalu drama i serija – FEDIS, koji okuplja najznačajnije glumce i autore domaćih i regionalnih drama i serija, ali i ostale radnike iz oblasti kulture – serija "Tajne vinove loze" odnela je prestižnu nagradu za najgledaniju seriju.\nJasmina Lakobrija i Dejan Karaklajić\n- Izuzetno smo ponosni na dosadašnja ostvarenja i ova nagrada, kao i veliki broj nominovanih serija koje dolaze iz naše produkcije, govore u prilog tome da smo na pravom putu i da gledaoci prepoznaju kvalitet. Nagrada nas inspiriše da i ubuduće pomeramo granice i proizvodimo još kvalitetniji sadržaj - izjavila je Jasmina Lakobrija, šef Službe za produkciju u Telekomu Srbija.\nNagrada za najgledaniju seriju nije jedina koju je "Tajne vinove loze" ponela na ovogodišnjem festivalu, budući da je posthumno nagrađen kompozitor Zoran Simjanović za muziku u ovoj seriji.\nMilica Milša i Vladan Savić otkrili šta će biti sa omiljenim glumcima iz "Igre sudbine"\nPromo / Miša Obradović\n- "Tajne vinove loze" su postigle ono čemu smo svi mi, stvaraoci serije, težili. Uspeli smo da od serije koja se bavi poljoprivredom, uzgajanjem vinove loze i pravljenjem vina, napravimo interesantnu seriju. Pretekst Mirjane Bobić i rad sa timom pisaca, na čijem čelu su bili, i u drugoj polusezoni ostali, Iva Mitrović i Marko Popović sa kreativnim producentom Markom Manojlovićem, kao i sjajan glumački tim sa Slobodom Mićalović i Vojinom Ćetkovićem na čelu, doprineo je velikoj gledanosti. Sa zadovoljstvom snimamo nastavak, drugi deo prve sezone od 36 epizoda.\nPromo / Tajne vinove loze\nPotvrdu kvaliteta rada, produkcijska ekipa kompanije Telekom Srbija dobila je u činjenici da, od 13 domaćih serija u konkurenciji za "Zlatnu antenu", više od polovine nominovanih dolazi iz ove produkcije. Pored nagrada koje je dobila serija "Tajne vinove loze", nagrade za najbolji kostim i najbolju režiju pripale su Jeleni Stolici i seriji "12 reči".\nSerija Tajne vinove loze Fedis najgledanija serija Telekom Srbija


Koje su godine najbolje za majčinstvo Visokoin.com\nKoje su godine najbolje za majčinstvo\nPored briga, odgajanje djeteta donosi neopisivu sreću i radost roditeljima, a to u velikoj meri zavisi i od njihove starosti.\nNova istraživanja su pronašla da trudnoća nakon 35 godina starosti ima određene benefite, koji se pre svega odnose na zdavlje žene. U odnosu na prošlost, kada je smatrano da dobijanje bebe nakon 35 godine smanjuje životni vijek, nova studija Univerziteta Južne Karoline otkrila je da dobijanje djeteta nakon 35 godine poboljšava mentalnu sposobnost majke.\nŽene koje su rodile dijete nakon 24 godine pokazale su se bolje na testovima mentalne oštrine, u verbalnom pamćenju i riješavanju problema, u odnosu na one koje su postale majke u periodu između 15 i 24 godine starosti.\nŽene koje su svoje zadnje dijete dobile nakon 35 godine imale su bolju govornu memoriju i kognitivne sposobnosti.